Matkailun terveysvaikutukset säilyvät pitkään - Pirkka\nMatkustaminen avartaa näkökantoja. Uusiin kulttuureihin ja ihmisiin tutustuminen opettaa uutta ja antaa energiaa.\nTutustu kohdemaahan ja sen tapoihin hieman jo ennen reissua, erityisesti jos se on eksoottisempi kuin aiemmat kohteet, joissa olet vieraillut. Kun tiedät perusasiat maan käytännöistä ja tavoista, saatat välttyä yllättäviltä pulmatilanteilta.\nEsimerkiksi muslimimaissa saattaa pukeutuminen yleisillä rannoilla poiketa totutusta, ja moskeijoihin ei pääse vierailemaan ilman asiaankuuluvia vaatteita ja päähuivia.\nRuoka on trendikkäin matkamuisto\nTutustu kohdemaan perinteisiin etukäteen ja matkan aikana, ja tuo sieltä palasia virkistämään omaa arkeasi.\nMaistele uusia ruokia ennakkoluulottomasti. Lomamatkoilla nautitaan yleensä kiireettömästä ruokailusta yhdessä perheen, suvun tai ystävien kesken. Ota miellyttävä tapa käyttöön myös kotona, ainakin vapaapäivinä. Ruokailu on paljon muutakin kuin syömistä – se on myös iloa, nautintoa ja yhdessäoloa.\n– Suosituimmat tuliaiset matkoilta ovat nyt syötäviä. Thaimaan matkoilta ostetaan usein chiliä, sitruunaruohoa sekä mausteita, Välimeren maista tuodaan oliiviöljyä ja oliiveja. Maustetumpi ruoka on suomalaisessa keittiössä suosittua, Tjäreborgin tiedotuspäällikkö Arja Pucilowski kertoo.\nSelvitä tullisäännöt ja Elintarviketurvallisuusvirasto Eviran tuontiehdot ennen ostosten tekoa. Hyvää tietoa saat esimerkiksi Eviran usein kysytyistä kysymyksistä elintarvikkeiden tuonnista EU:n ulkopuolelta.\nMindfulnessia ja joogaa lomalla\nMoni hakee lomaltaan sekä rentoutumista että liikettä. Liikunta-, luonto- ja joogalomat ovat yhä vahvassa nousussa. Toisaalta myös mindfulness tai ohjattu meditaatio kiinnostavat loman aikana, ja kaikkia näitä voi myös iloisesti sekoitella.\nMindfulnessia eli hyväksyvän läsnäolon harjoituksia voit tehdä myös ilman ohjausta. Tunnustele, miltä tuntuu olla tässä hetkessä, ilman, että arvotat, onko tekeminen tärkeää vai ei.\nMonessa matkakohteessa on mahdollista päästä lähelle luontoa. Matkatoimistot järjestävät vaelluksia ja retkiä metsiin tai vaikkapa tulivuoren äärelle.\nTutkitusti jo muutamien minuuttien oleilu luonnossa vähentää stressiä ja vaikuttaa fyysiseen hyvinvointiin välittömästi. Mieliala nousee, verenpaine ja sydämensyke madaltuvat ja stressihormonitasot alkavat laskea.\nPysähdy aistimaan ympäristöäsi tai kulje tiettyä reittiä. Ota luonnossa liikkuminen hyvinvoinnin parantamisen, ei niinkään kuntoilun kannalta. Hengittele syvään ja katsele ympärillesi, voit myös tunnustella erilaisia pintoja.\nOliko juttu kiinnostava? Kyllä ( 36 ) Ei ( 3 )\n21.2.2017 Teksti Jenny Belitz-Henriksson Kuvat Getty Images Jaa artikkeli


Uusia taitoja | Paratiisin murusia\n10 torstai Jou 2009\nPosted by sanna-mari in käsityöt\n… ja tähän se päätyi.\nJa ei, en laita lähikuvia mutanttikantapäistä, oudoista möykyistä ja ihme virityksistä joita kaikkia löytyy molemmista sukista.\nMutta hyvät ihmiset, minä olen tehnyt kaksi sukkaa! Ette varmaan käsitä miten suuri käsityöhirvitys on poistunut. Ne ovat 1) villasukat, ja b) tein niitä kaksi. En yhtä, vaan kaksi. Ja molemmat ovat ulkonäöstä huolimatta käyttökelpoisia.\nEhkä tässä on vielä toivoa itse kullakin.\n3 thoughts on “Uusia taitoja”\njoulukuu 11, 2009 10:16 am\nOnnea ensimmäisten sukkien johdosta! Mullakin oli pitkään suorastaan irrationaalinen pelko omasta neulakinnasosaamisesta. Mutta kyllä se siitä, kun vaan otti rohkeasti kinnasneula kätösiin ja rupesi vääntämään sukkaa, lapasta ja pipoa…\nmaaliskuu 13, 2010 11:27 am\nOnneksi olkoon! On vielä sen verran tuoreessa muistissa omat kauhun hetket ensimmäisten kintaiden kanssa, että on helppo eläytyä.\nOlen nyttemmin päässyt tositaitajan oppiin näissä neulakinnasasioissa ja alan näinä päivinä vähitellen kirjata eri tekniikoita tuonne sivuilleni. Tervetuloa tutustumaan suomalaiseen, venäläiseen, sakkolalaiseen, petterssonilaiseen ja mitä kaikkia niitä onkaan…\nmaaliskuu 13, 2010 11:46 am\nAddiktia ei pitäisi rohkaista jatkamaan riippuvuuttaan 😉\nSivu lisätty kirjanmerkkeihin 🙂


KANSALLISKIRJASTON KOKOELMAPOLITIIKKA - PDF\nDownload "KANSALLISKIRJASTON KOKOELMAPOLITIIKKA 2009-2015"\n1 KANSALLISKIRJASTON KOKOELMAPOLITIIKKA Johtoryhmän käsittely Johtokunta hyväksynyt\n2 SISÄLLYS 1. Kokoelmapolitiikan merkitys 3 Kansalliskirjasto tieteellisenä kirjastona Kansalliskirjaston tehtävä Kokoelman hallinnan lähtökohta Kansalliskirjaston asiakkaat 2. Yleiskuvaus kirjaston kokoelmasta 5 Kansalliskokoelma Historialliset kokoelmat Karttuva tiedekokoelma 3. Aineistojen valintaperiaatteet 7 Karttuvan tiedekokoelman valinta ja linjaukset Erityisesti elektronista aineistoa koskevat linjaukset Hankintaohjelma Kansalliskokoelman aineiston valinnasta 4. Lahjoitukset ja talletukset Kokoelman löytyvyys ja saavutettavuus Kokoelman arviointi - menetelmät ja toimenpiteet Säilytys, tilat ja poistot Suhde muihin kirjastoihin sekä yhteistyö 13 2\n3 1. Kokoelmapolitiikan merkitys Kansalliskirjaston kokoelmapolitiikka ohjaa kirjaston kokoelmien muodostamista ja kehittämistä. Kokoelmapolitiikka kuvaa Kansalliskirjaston kokoelmaa, sen valtakunnallista ja kansainvälistä merkitystä sekä linjaa osto-, valinta-, lahjoitus- ja poistoperiaatteet. Uutuushankinnan valintaperiaatteet kuvaavat karttuvaa tiedekokoelmaa sekä kansalliskokoelman osalta niitä periaatteita, joilla ulkofennica-kokonaisuutta sekä verkkoarkistoa kartutetaan. Kokoelmapolitiikkaan kuuluvassa hankintaohjelmassa kuvataan yksityiskohtaisesti ajantasaisen tiedekokoelman kartuntaperiaatteet. Kokoelmapolitiikkaa täydentävät 1) säilytyspolitiikka 2) digitointipolitiikkaa ja 3) kuvailupolitiikka valmistuvat vuonna Kansalliskirjaston tehtävä Kansalliskirjasto on Suomen vanhin tieteellinen kirjasto. Kirjaston kokoelma edustaa monisatavuotista tiedekirjallisuuden ja kirjakulttuurin jatkumoa. Kirjasto palvelee koko kansakuntaa säilyttämällä julkaistun kulttuuriperinnön tuleville sukupolville. Nykyistä tutkimusta se palvelee hankkimalla painoaloillaan koti- ja ulkomaista tutkimuskirjallisuutta. Toimintaa ohjaavat säädökset ja sopimukset - Yliopistolaki (645/1997; uusitut 25 ja 25 a 586/2006) - Laki kulttuuriaineistojen tallettamisesta ja säilyttämisestä (1433/2007) - sekä siihen liittyvä Opetusministeriön asetus (valmistuu 2009) - Kansalliskirjaston johtosääntö ( ) ja työjärjestys - Kansalliskirjastostrategia ( ) - Kirjastosopimus kirjasto- ja tietopalveluista Helsingin yliopiston ja Kansalliskirjaston välillä ( ). Kansalliskirjasto tieteellisenä kirjastona Kansalliskirjastolla on Suomessa ainutlaatuinen kansainvälinen, monitieteinen historiallinen kokoelma. Vapaakappalelainsäädännön ansiosta lähes koko suomalainen julkaistu kulttuuriperintö on historian ja kulttuurin tutkijoiden saatavilla tutkimuksen lähde- eli tutkimusaineistona. Historiallinen kokoelma liittää Suomen osaksi eurooppalaista kulttuuriperintöä. Se kertoo, miten kansainvälinen tiede ja kirjallinen kulttuuri on ollut Suomessa käytettävissä. Kirjaston nykyinen kokoelma perustuu 1) lakisääteiselle säilyttävälle tehtävälle 2) kirjaston rooliin humanistisena tieteellisenä kirjastona. 3\n4 Ajantasainen tiedekokoelma muodostuu seuraavista painopistealoista: - Historian tutkimus - taiteiden tutkimus - Venäjän ja Itä-Euroopan tutkimus - filosofia. Näiden tiedekokonaisuuksien hankintalinjauksista sovitaan Helsingin yliopiston kanssa. Kirjasto palvelee valtakunnallista tiedeyhteisöä erityisesti seuraavilla aloilla: - Kirja- ja oppihistoria - Filosofia ja filosofian historia - Taideteoria ja filosofia - Antiikin tutkimus - Kartografian historia - Venäjän ja Itä-Euroopan tutkimus - Lähdejulkaisut: klassikot, kootut teokset, kriittiset editiot, kirjekokoelmat. Kirjasto hankkii sivistyksellisesti merkittävää aineistoa pitkäaikaiseen kansalliseen käyttöön. Opetusministeriön asettaman tutkimusinfrastruktuurihankkeen johtoryhmä 1 on vuonna 2009 määritellyt Kansalliskirjaston kokoelmat yhdeksi kansallisen tason tutkimusinfrastruktuuriksi. Tämä tarkoittaa, että kokoelma kansallisena aineistovarantona mahdollistaa humanistisen ja yhteiskuntatieteellisen tutkimus- ja innovaatiotoiminnan. Erityisesti tällöin tarkoitetaan kokoelmaa tutkimusaineistona. Kansainvälisesti kirjasto on laajin ja kattavin suomalaisten julkaisujen arkisto. Eräät kirjaston erikoiskokoelmat ovat kansainvälisesti ainutlaatuisia ja merkittävä osa eurooppalaista kulttuurihistoriaa. Esimerkkinä voidaan mainita A.E.Nordenskiöldin kartografinen kirjasto, keskiaikaisten pergamenttifragmenttien kokoelma, Hebraicakokoelma sekä Monrepos-kokoelma. Slaavilaisen kirjaston autonomian aikana karttunut osa (vuodet ) on laajin Venäjän ulkopuolinen 1800-luvun kokoelma. Kokoelman hallinnan lähtökohta Kokoelma kehittämisen ja hallinnan lähtökohtina ovat pitkäjänteisyys, tieteellinen syvyys ja jatkuva vuorovaikutus tiedeyhteisön kanssa. Kansalliskokoelman muodostamisen ja hoidon osalta kirjaston kokoelmapolitiikka on pääosin määritelty lakisääteisesti. Kokoelmapolitiikan hankintalinjaukset koskevat pääosin kirjaston karttuvia tiedekokoelmia, eli humanistista ja slaavilaista kokoelmaa. Lahjoitusten ja talletusten osalta kokoelmapolitiikan linjaukset koskevat kaikkia kirjaston kokoelmia. 1 Kansallisen tason tutkimusinfrastruktuurit: nykytila ja tiekartta. Opetusministeriön julkaisuja 2009:1 4\n5 Kokoelman kehittämisen haasteet Kokoelman kehittämisen haasteet ovat kokoelmien globaalin digitaalisen saavutettavuuden parantaminen sekä aineiston pitkäaikaisen säilymisen varmistaminen. Näihin haasteisiin annetaan vastauksia digitointi- ja säilytyspolitiikassa. Kokoelmapolitiikka ja hankintaohjelma määrittää - Kansalliskirjaston valtakunnalliset kokoelmavastuut sekä tieteenalavastuut Helsingin yliopiston sisällä - integroidun hankinnan periaatteet (elektroninen/painettu) - tutkimuskirjallisuuden hankinnan painopistealueet - lahjoitusten ja talletusten vastaanoton periaatteet - kokoelman löytyvyyden ja saavutettavuuden - kokoelmien evaluoinnin, karsinnan ja poistojen periaatteet. Kansalliskirjaston asiakkaat Kansalliskirjaston asiakkaista merkittävä osa on akateemisia tutkijoita, yliopistojen opettajia ja yliopistojen jatko-opiskelijoita. Kokoelmaa hyödyntävät tutkijoiden ja opiskelijoiden lisäksi myös eri alojen harrastajat, sukututkijat, lehtien ja kirjojen toimittajat, joukkoviestimet ja kulttuurilaitokset. Kansainväliset tutkijat käyttävät erityisesti Slaavilaista kirjastoa, erikoiskokoelmia, käsikirjoituksia ja kartta-aineistoja. Asiakkaiden tiedontarpeiden taso ja syvyys vaihtelee peruskysymyksistä syvälle erityisalojen sisälle meneviin kysymyksiin. Helsingin yliopistosta tulee noin puolet paikallisasiakkaista, pääosin humanistisesta ja valtiotieteellisestä tiedekunnasta. 2. Yleiskuvaus kirjaston kokoelmasta Kansalliskokoelma Kirjasto tarjoaa tutkijoille ja muille tiedon tarvitsijoille kansallisena arkistokokoelmana kansalliskokoelman, jonka karttuminen on virallisesti alkanut lain voimalla vuodesta Jo 1600-luvulla suomalaisilla kirjapainolla oli velvoite luovuttaa tuotteensa kirjastolle. Nykyään vapaakappalekokoelma karttuu painotuottein, tallentein ja verkkojulkaisuin (Laki kulttuuriaineistojen tallettamisesta ja säilyttämisestä 1433/2007 sekä asetus, joka valmistuu syksyllä Kirjasto hankkii luovutettujen vapaakappaleiden täydennykseksi ns. ulkofennica-aineistoa, eli suomalaisten ulkomailla luomaa, suomenkielistä ja Suomea koskevaa aineistoa. Kansallinen äänitearkisto tarjoaa maan laajimmat julkiset äänitearkistopalvelut. Vapaakappalekokoelma on arkistokokoelma, jota käytetään esimerkiksi historian- ja kulttuurintutkimuksen lähdeaineistona. Kokoelma palvelee etupäässä tutkimustarkoitusta. Kirjaston tärkein tehtävä on kerätä ja säilyttää Suomessa julkaistut kansalliset aineistot 5\n6 sekä asettaa nämä nykyisen ja tulevien sukupolvien käyttöön. Kansalliskokoelman laajuus on noin 30 hyllykilometriä ja kansallisessa äänitearkistossa on äänitettä. Historialliset kokoelmat Kirjaston historialliset kokoelmat palvelevat oppi- ja kulttuurihistoriallista tutkimusta. Humanistisen kokoelman perustan muodostavat Senaatin Julkinen kirjasto sekä Turun palon (1827) jälkeiset suuret, pääosin Pietarista 1800-luvun alkupuolella saadut lahjoituskokoelmat, jotka käsittivät tiedekirjallisuutta 1400-luvulta alkaen. Lahjoitusten vanhimmat ja harvinaiskirjat on poimittu erikoiskokoelmiksi (Inkunaabelit, 1500-luvun kirjallisuus, Rariteettikokoelma), ja humanistinen kokoelma sisältää lähde- ja tiedekirjallisuutta vuodesta 1600 alkaen. Humanistiseen kokoelmaan on eri aikoina liitetty lukuisia yksityiskokoelmia, ja se sisältää myös Venäjältä vapaakappaleina saatua länsimaisilla kielillä julkaistua aineistoa. Venäjän historian ja autonomian ajan tutkimuksen keskeinen lähdeaineisto on Slaavilaisen kirjaston vapaakappaleina karttunut kokoelma vuosilta Se on laajin Venäjän ulkopuolinen 1800-luvun venäläisten julkaisujen kokoelma. Autonomian aikana karttuneista vapaakappalekokoelmista ainutkertaisia itämaisten kielten ja kulttuurien tutkimuksen lähdeaineistoja ovat mm. Caucasica, Arabica, Persica, Turcica, Armeniaca ja Hebraica. Vastaavat kielten mukaiset kokoelmat ovat Baltian alueelta. A.E. Nordenskiöldin kokoelma kuuluu UNESCO:n maailmanperintörekisteriin ja on kartografian historian keskeinen lähdeaineisto. Monrepos n kartanokirjasto on uniikki valistusajan kirjallisuuskokoelma ja edustaa aikansa sivistyskäsitystä. Käsikirjoituskokoelma antaa vahvan pohjan Helsingin yliopiston historian ja myös muun suomalaisen oppi- ja sivistyshistorian tutkimukselle. Kokoelmaan kuuluu myös papyruksia, itämaisia käsikirjoituksia sekä keskiaikaisia pergamenttifragmentteja. - Humanistisen kokoelman vanha tiedekirjallisuus n nidettä (n. 10,5 hkm) - Venäläinen autonomian ajan vapaakappalekokoelma n nidettä (n. 2,5 hkm) - Käsikirjoituskokoelma: n. 500 yksityisarkistoa, 100 yhteisöarkistoa (n. 3 hkm) - Historiallisia tieteellisiä aikakauslehtiä - Ulkomaisia sanomalehtiä inkunaabelia - 40 erikoiskokoelmaa - yli pergamenttifragmenttia. Karttuva tiedekokoelma Karttuva tiedekokoelma palvelee erityisesti humanistista tutkimusta. Keskeiset tieteenalat ovat historiatieteet, Venäjän ja slaavilaisten kulttuurien tutkimus sekä taiteiden tutkimus. Perustana nykykokoelmien kehittymiselle on ollut kirjaston asema humanististen 6\n7 tieteenalojen keskuskirjastona vuosina , mutta myös kansalliskokoelmaan ja historiallisiin kokoelmiin kohdistuvan tutkimuksen tukeminen. Tiedekirjallisuuden ajantasaisella kartuttamisella ennakoidaan myös tulevaisuuden tutkimustarpeita ja rakennetaan suomalaisen tutkimuksen infrastruktuuria. Vuotuinen kartunta on noin monografianimekettä ja noin 1200 lehtivuosikertaa. Elektroninen hankinta on pääsääntöisesti yhteishankintaa Helsingin yliopiston kanssa. Karttuvan humanistisen kokoelman laajuus on noin 20 hyllykilometriä ja slaavilaisen kokoelman puolestaan vajaa 8. Mikromuodossa olevaa aineistoa kuuluu tiedekokoelmaan kaikkiaan yli yksikköä 3. Aineistojen valintaperiaatteet Karttuvan tiedekokoelman valinta ja linjaukset Hankintaohjelma määrittää Kansalliskirjaston humanistisen ja yhteiskuntatieteellisen tietoaineiston hankinta-alat. Aineiston valinnassa kiinnitetään huomiota humanistis-yhteiskuntatieteellisen tutkimuksen tukemiseen ja Kansalliskirjaston valtakunnalliseen tutkimukselliseen ja sivistykselliseen rooliin. Kansalliskirjastolla on merkittävä tehtävä arvokkaiden tietosisältöjen hankkijana, joita Suomen kaltaiseen pieneen maahan hankitaan vain yhteen kirjastoon. Kaikessa valinnassa kirjasto pyrkii yhteistyöhön ja työnjakoon kumppanuuskirjastojen kanssa. Erityisen tärkeitä yhteistyökumppaneita ovat Helsingin yliopiston keskustakampuksen tiedekirjastot sekä Helsingin yliopiston oppiaineet ja lähialojen muut kirjastot. Elektronisten aineistojen valinnassa kirjaston asiantuntijat osallistuvat tieteenalakohtaisiin asiantuntijaryhmiin. Tutkijat ja asiantuntijat tekevät hankintaehdotuksia suoraan kirjastolle. Kansalliskirjasto on mukana Helsingin yliopiston kirjastolaitoksen hankintakilpailutuksissa.valtaosa karttuvan tiedekokoelman aineistosta hankitaan ostamalla. Karttuvaan tiedekokoelmaan hankitaan ulkomaisen aineiston ohella valikoidusti kotimaista tutkimuskirjallisuutta. Kirjaston tiloissa toimivan Amerikka-kirjaston aineiston valinnan tekee sen henkilökunta. Hankittu kirjallisuus jää osaksi Kansalliskirjaston kokoelmaa. Tiedekokoelman hankinnan linjaukset: - hankitaan tieteellisesti korkeatasoista aineistoa, jolla on tutkimuksen kannalta pysyvää arvoa - tiedekokoelman muodostuksessa pyritään pitkäjänteisyyteen - hankitaan sivistyksellisesti merkittävää aineistoa, vaikkei siihen kohdistuisi suurta päivänkohtaista kysyntää 7\n8 - seurataan ja tuetaan humanistisen tutkimuksen suuntauksia ja tieteellisessä julkaisemisessa tapahtuvaa kehitystä - hankitaan tutkimuskirjallisuutta keskeisillä länsimaisilla kielillä ja slaavilaisilla kielillä - tiedekokoelman kirjallisuus hankitaan pääsääntöisesti alkukielisenä. Käännökset hankitaan lähes poikkeuksetta englanninkielisinä. Myös ruotsinkielisiä käännöksiä hankitaan. Pääosa aineistosta valitaan käyttäen - arvostelevia kirjaluetteloita - kansallisbibliografioita - välittäjien toimittamia profiloituja luetteloita - uutuusluetteloita - kustantajien uutuustiedotteita - Helsingin yliopiston tiedeyhteisön asiantuntemusta. Erityisesti elektronista aineistoa koskevat linjaukset Elektroniset aineistot hankitaan pääsääntöisesti valtakunnallisen FinELib-konsortion kautta. Konsortiossa Kansalliskirjasto on mukana Helsingin yliopiston osana. Kirjasto tekee yhteishankintoja myös muiden kirjastojen kanssa ja hankkii osan e-aineistoista yksin. Kansalliskirjaston hankkimat elektroniset aineistot asetetaan asiakkaiden käyttöön Helsingin yliopiston tietoverkossa. Kansalliskirjaston hankinnassa priorisoidaan seuraavia sähköisiä aineistoja: - hakuteokset, tietosanakirjat, sanakirjat sekä lähdejulkaisut ja muut aineistokokoelmat hankitaan pääsääntöisesti elektronisessa muodossa. Kaikkein tärkeimmät hakuteokset voidaan hankkia myös painettuina (esim. Kansallisbiografia). - aikakauslehdet Jos lehti on saatavissa sekä painetussa että elektronisessa muodossa, ensisijaisesti elektroninen versio hankitaan edellyttäen, että - elektronisen lehden voi tilata ilman painettua - elektronisen lehden uusimmat numerot ovat heti käytettävissä - vanhemmat elektroniset vuosikerrat ovat pysyvästi käytettävissä myös silloin, jos elektronisen lehden tilaaminen lopetetaan. Vanhemmissa vuosikerroissa suositaan PDF- tai vastaavaa muotoa. Avoimet aineistot (Open access) Avoimen aineiston valinta- ja käyttöönasettamisperiaatteet ovat samat kuin lisensoidun aineiston. Valittavat aineistot ovat digitaalisia kokoelmia (esim. sanomalehdet, karttaaineistot, kuvakokoelmat), kokoelma- ja aineistoluetteloita sekä lähdeaineistoja. Aineistot asetetaan käyttöön joko tiedonhakuportaalin tai kokoelmaluettelon kautta. 8\n9 Elektroniset kirjat E-monografioiden laajamittainen hankinta ja käyttöönasettaminen riippuu tulevasta teknisestä kehityksestä. Kansalliskirjasto siirtyy laajamittaiseen e-kirjahankintaan samaan aikaan Helsingin yliopiston kanssa. Aineiston pitkäaikaissäilytys on keskeinen edellytys. Kansalliskokoelman aineiston valinnasta Ulkofennica Kansalliskokoelmaan hankitaan mahdollisuuksien mukaan myös ns. ulkofennicaaineistoa. Ulkofennicalla tarkoitetetaan: - suomalaisten kirjoittamaa, säveltämää tai kuvittamaa ulkomailla julkaistua aineistoa kielestä riippumatta - suomenkielistä ulkomailla julkaistua aineistoa tekijän kansallisuudesta riippumatta - Suomea ja suomalaisia koskevaa ulkomailla julkaistua aineistoa. Ulkofennica-aineisto voi olla kirjallisuuden ja tallenteiden ohella myös ns. pienpainatteita (esim. näyttelyluettelot). Verkkoarkisto ja E-Fennica Kansalliskirjaston tehtävänä on arkistoida kotimaista, yleisön saatavilla olevaa verkkoaineistoa edustavasti ja monipuolisesti. Aineistoa kerätään pääasiassa kolmella tavalla: 1. verkkoharavoinnilla, 2. massaluovutuksena sekä 3. yksittäisluovutuksina. Verkkoharavointi tarkoittaa tarkoitukseen kehitetyillä sovelluksilla suoritettavaa, pitkälle automatisoitua verkkoaineiston talteen keräämistä. Massaluovutuksessa julkaisija luovuttaa aineiston Kansalliskirjastolle muulla tavoin, koska aineistoa ei teknisistä tai muista syistä voida haravoida. Yksittäisluovutuksina otetaan wwwlomakkeella vastaan ISBN-numeron saaneita verkkojulkaisuja. Verkkoharavoinnilla tapahtuva keruu jakaantuu nk. Suomi-keräyksiin ja niitä täydentäviin teemakeräyksiin. Suomi-keräyksessä kotimaisia verkkoaineistoja kerätään automaattisella keräysohjelmalla. Vuosikeräykset eivät perustu sisällölliseen valintaan, vaan päämääränä on laaja tilannekuva verkon sisällöstä. Kirjasto arkistoi verkkosivustot, joiden verkkotunnus on ".fi" tai ".ax". Myös kotimaiset sivustot, joiden verkkotunnus on ".com", ".net" jne. pyritään arkistoimaan. Suomi-keräys toteutetaan vähintään kerran vuodessa. 9\n10 Teemakeräyksin pyritään ennakoimaan tulevan tutkimuksen tarpeita ja täydentämään vuosikeräykseen jääneitä aukkoja. Niiden avulla kerätään tiettyyn aiheeseen tai ajankohtaiseen tapahtumaan liittyvää aineistoa. Keräyksen kohteena voivat olla esimerkiksi merkittävät kansalliset ja valtiolliset tapahtumat, muut tapahtumat, joiden aineisto katoaa nopeasti verkosta sekä odottamattomat maailmanpoliittiset tilanteet, luonnonkatastrofit yms. Teemakeräyksiä voidaan toteuttaa myös yhteistyössä muistiorganisaatioiden ja erilaisten tutkimuslaitosten kanssa. Myös nämä keräykset toteutetaan automaattisella keräysohjelmalla, mutta keruun sisällön suunnitteluun ja tulosten tarkistamiseen käytetään asiantuntijoita. Lisäksi on päätetty kerätä kattavasti seuraavat aineistot joko haravoiden tai luovutettuina: - ISBN-tunnuksen saaneet e-kirjat - ISSN-tunnuksen saaneet e-julkaisut - yliopistojen ja korkeakoulujen julkaisuarkistoissa olevat aineistot - verkkolehdet - virallisjulkaisut - karttajulkaisut - vain verkossa julkaistava tai muuten kansalliskokoelmasta puuttuva musiikkiaineisto. 4. Lahjoitukset ja talletukset Kansalliskirjasto vastaanottaa merkittäviä, Suomen kulttuurihistoriaan sekä tieteeseen ja taiteeseen liittyviä aineistoja. Lahjoitusten vastaanotto harkitaan tapauskohtaisesti, jolloin arvioidaan - tarjotun aineiston soveltuvuus kirjaston kokoelmaprofiiliin (painopistealueisiin) ja aineiston kulttuurihistoriallinen merkittävyys - aineiston kunto ja säilytyskustannukset (kotelointi tai muu suojaus) sekä mahdollinen konservointitarve - aineiston asiakaskäyttöön saattamisessa tarvittava henkilötyöpanos (järjestäminen, luettelointi yms.) - kirjaston tilaresurssit. Lahjoituksena hyväksytyt kirjakokoelmat kirjasto sijoittaa kokoelmiinsa harkintansa mukaan ja säilyttää ne omana kokonaisuutenaan vain, mikäli se on kulttuurihistoriallisesti tai provenienssiltaan perusteltua. Lahjoitusaineistot asetetaan asiakaskäyttöön kirjaston käsittelyaikataulun mukaisesti. Jos lahjoitettu aineisto käsittää julkaisuja, joita kirjasto ei liitä kokoelmiinsa, ne lähetetään ensisijaisesti Varastokirjastoon. Käsikirjoituskokoelma on kirjaston kokoelmista ainoa, pääosin lahjoituksin karttuva kokoelma. Pääsääntönä on, että Kansalliskirjasto vastaanottaa vain kansallisesti merkittäviä, Suomen kulttuurihistoriaan, tieteeseen ja taiteeseen, erityisesti musiikin alaan liittyviä aineistoja. Myös lisiä käsikirjoituskokoelmassa jo oleviin aineistoihin 10\n11 vastaanotetaan. Käsikirjoituskokoelmaan saadut käsikirjoitus- ja arkistolahjoitukset säilytetään provenienssiperiaatteen mukaisesti omina kokonaisuuksinaan. Kansalliskokoelmaan kirjasto vastaanottaa hyväkuntoisia, kokoelmasta puuttuvia julkaisuja sekä Kansallisen äänitearkiston puuttuvia suomalaisia äänitteitä. Talletusten osalta noudatetaan samaa valintalinjaa kuin lahjoituksissa. Laajoja ja huomattavasti karttuvia talletuksia ei vastaanoteta. Talletettavan aineiston säilytyksestä ja käyttöön asettamisesta aiheutuvat kulut peritään pääsääntöisesti tallettajalta. 5. Kokoelman näkyvyys ja saavutettavuus Kansalliskirjasto on kaikille tiedon tarvitsijoille avoin tutkimuskirjasto. Kirjaston kokoelma on kuvailtu kolmeen tietokantaan: kansallisbibliografia Fennicaan, kansallisdiskografia Violaan ja Helsingin yliopiston Helka-tietokantaan. Tietokantoihin lisätään myös tiedot korvaavista tallenteista, digitaalisille objekteille tehdään oma bibliografinen tietue sekä suora linkitys digitaaliseen objektiin. Kokoelmatietokannat ovat maailmanlaajuisesti maksutta käytettävissä. Kansalliskirjastojen maailmanlaajuinen tehtävä on edistää julkaistun kulttuuriperinnön löytyvyyttä ja saavutettavuutta. Tätä tehtävää toteutetaan mahdollisimman kattavalla kuvailulla, kuvailutietojen välittämisellä myös kansainvälisten toimijoiden kautta sekä saattamalla kokoelmia digitaalisesti tekijänoikeuslainsäädännön puitteissa käytettäväksi. Kansalliskirjasto on aktiivisesti mukana yhteistyössä, joka mahdollistaa kokoelman globaalin näkyvyyden ja saavutettavuuden. Globaali näkyvyys ja saavutettavuus edellyttävät standardien mukaista siirtokelpoista metadataa, jonka periaatteet määritellään erikseen Kansalliskirjaston kuvailupolitiikassa. Kirjaston kokoelmista annetaan sekä koti- että lukusalilainoja. Lukusalilainoina käytetään kansalliskokoelmaa, erikoiskokoelmia, arkisto- ja käsikirjoitusaineistoa, humanistisen kokoelman ennen vuotta 1900 painettua aineistoa sekä Slaavilaisen kokoelman ennen vuotta 1960 painettua aineistoa. Kansallinen verkkoarkisto tarjotaan asiakkaille erityisiltä työasemilta, joissa aineiston elektroninen toisintaminen ja eteenpäin välittäminen on estetty. Mikrokuvattu ja digitoitu alkuperäisteos annetaan asiakkaiden käyttöön vain erittäin perustelluista syistä. Kirjaston hankkiman elektronisen aineiston käyttö on rajattu lisenssisopimuksissa Helsingin yliopiston verkkoon. Helsingin yliopiston ulkopuolelta tulevat asiakkaat käyttävät lisensoituja aineistoja kirjaston tiloissa joko kirjaston työasemilta tai vierailijatunnuksella omilta kannettavilta työasemiltaan. 11\n12 6. Kokoelman arviointi - menetelmät ja toimenpiteet Kokoelmien määrällisellä ja laadullisella arvioinnilla on tarkoitus varmistaa ja huolehtia, että kokoelmat vastaavat jatkuvasti kattavuudeltaan, syvyydeltään, laadultaan ja iältään niille asetettuja tavoitteita sekä asiakkaiden tiedontarpeita. Eri tieteenalojen kokoelmien tasoluokituksessa käytetään apuna ns. Conspectus-koodia 2, joka osoittaa kokoelmien alojen tason suhteessa toisiinsa sekä määrällisesti että laadullisesti arvioituna. Varsinaisina kokoelmien arviointimenetelminä toimivat järjestelmistä saatavat kuvaukset eri alojen määrällisistä jakaumista, joiden avulla voidaan luoda jo olemassa olevien kokoelmien profiili ja tämänhetkinen hankinnan taso. Mm. lainaustilastoista saatava eri kokoelmien käyttöaste muodostaa tietoperustan, miten eri alojen kokoelmat vastaavat asiakkaiden tarpeita. Kokoelmien vahvuuksia ja heikkouksia pyritään arvioimaan yhdessä tutkijoiden kanssa. Arviointi tehdään 4 7 vuoden välein. Käyttäjiltä saatava palaute on olennainen osa kokoelmien kehittämistä. 7. Säilytys, tilat ja poistot Kansalliskirjasto on säilyttävä ja arkistoiva kirjasto. Kirjasto toteuttaa hyvää kokoelmanhoitotapaa kaikkien kokoelmiensa osalta. Säilytysvelvollisuus koskee erityisesti kansallisia kokoelmia, joilla tarkoitetaan kansalliskokoelmaa ja historiallisia kokoelmia. Kansallisten kokoelmien osalta pyritään ennaltaehkäisevään suojaukseen ja huoltoon. Aineistojen säilytysperiaatteet määritellään tarkemmin erillisessä Säilytyspolitiikassa. Kokoelma karttuu vuodessa noin yhden hyllykilometrin. Puolet kartunnasta on kansalliskokoelmaan, puolet muuta aineistoa. Kansallisten kokoelmien säilytysvelvoite asettaa kirjaston säilytystiloille turvallisuus- ja laatuvaatimuksia. Kirjaston suljettu kokoelmavarasto eli ns. kirjaluola ( m²) on erikoisvarusteltu tila, joka on suunniteltu vaativaan tietoaineiston säilytykseen. Kustannustehokkuuden vuoksi on erityisesti huomioitava, että tilaa käytetään tarkoituksenmukaisesti. Arvokkaimmat kokoelmat, kuten kansalliskokoelma sekä historialliset kokoelmat, on kaikki sijoitettu kirjaluolaan. Karttuvan tiedekokoelman vanhempi osa on suljetussa varastossa, mutta uusin ja käytetyin aineisto on avokokoelmana. 2 Conspectus on kansainvälisesti käytössä oleva kokoelmien arvioinnin ja kehittämispolitiikan apuväline. Conspectus-järjestelmässä kuvaillaan sovituin tasokoodein ja niihin liittyvin tarkentavin kuvailuin kokoelmien sisältöä, katetta ja laatua. Lähdeviite: Guidelines for a collection development policy using the Conspectus model / International Federation of Library Associations and Institutions Section on Acquisition and Collection Development,\n13 Kansalliskokoelman käytetyimpiä ja hauraita aineistoja tarjotaan alkuperäisten julkaisujen säästämiseksi korvaavina tallenteina, mikromuodossa tai digitoituna. Kaikki kansalliskokoelmaan saapuvat sanomalehdet mikrokuvataan. Kansalliskirjaston kokoelman digitointilinjat määritellään erillisessä Digitointipolitiikassa. Kansalliskokoelman aineistojen säilyttämisestä ja poistamisesta säädetään Laissa kulttuuriaineistojen tallettamisesta ja säilyttämisestä (1433 / 2007 pykälä 23 sekä siihen liittyvässä Opetusministeriön asetuksessa). Käytännössä arkistokokoelmasta ei poisteta mitään. Kulttuurihistoriallisista syistä poistoja ei kohdisteta kirjaston historiallisiin kokoelmiin. Näistä syistä poistot kohdistuvat vain karttuvaan tiedekokoelmaan. Poistettaessa selvitetään: - kuuluuko aineisto kirjaston painopistealueisiin - aineiston merkityksellisyys (relevanssi) kokoelman osana - aineiston huonokuntoisuus - onko aineisto saatavissa asiakaskäyttöön korvaavina tallenteina. Laajempia poistoja suunniteltaessa tehdään yhteistyötä keskustakampuksen kirjastojen ja muiden keskustan humanististen tiedekirjastojen kanssa. Kokoelmasta poistettua aineistoa tarjotaan ensisijaisesti Helsingin yliopiston keskustakampuksen kirjastoille ja lopuksi Varastokirjastoon. 8. Suhde muihin kirjastoihin sekä yhteistyö Kansalliskirjasto koordinoi lakiin perustuen maan vapaakappalekirjastojen yhteistyötä. Kansalliskirjaston ja Helsingin yliopiston välistä yhteistyötä määrittää kirjaston ja yliopiston välinen tavoitesopimus ja sitä tukeva Kirjastosopimus kirjasto- ja tietopalveluista Helsingin yliopiston ja Kansalliskirjaston välillä Kansalliskirjaston kokoelmayhteistyö muiden kotimaisten kirjastojen kanssa ei ole yhtä tiivistä. Slaavilaisen kokoelman kehittämistä varten on perustettu Slaavilaisen kirjaston neuvottelukunta, jonka jäsenet edustavat Venäjän tutkimusta eri suomalaisissa yliopistoissa ja tutkimuslaitoksissa. Kansalliskirjasto osallistuu Kokoelmakartta-konsortioon, jonka tavoitteena on kehittää kokoelmatietojen haettavuutta ja aineistojen saatavuutta valtakunnallisella tasolla. Kansalliskirjasto tekee säilytysyhteistyötä Varastokirjaston kanssa. Ennen vuotta 1800 julkaistun kirjallisuuden kansallinen vastaanottaja on Kansalliskirjasto, kuitenkin huomioiden edellä luvussa 4 linjatut lahjoitusten vastaanottoperiaatteet. Kansalliskirjasto lähettää Varastokirjastoon kotimaisesta aineistosta ylimääräisiä ns. kustantajankappaleita. Varastokirjasto puolestaan toimittaa kansalliskokoelmasta puuttuvia julkaisuja Kansalliskirjastoon. 13


+358 50 3546311 tero.laatunen @ thermokynnys.com THERMOKYNNYS Oy, Vesiroineenkatu 11, 33720 Tampere\nThermokynnys on vankkarakenteinen ja energiatehokas teollisuuden, paloasemien, puhtaiden tilojen, konehallien, varastojen ja autotallien patentoitu kynnysratkaisu.\nOn siisti ja kulutusta kestävä ratkaisu, joka soveltuu useimpiin kohteisiin.\nThermokynnys HD on valmistettu 3 mm kuumasinkitystä teräslevystä (S235JRC)\nTartunnat ovat kuumasinkittyä harjaterästä.\nEristemateriaalina on EPS- tai uretaanilevy.\nKynnyksen leveys on 150 mm ja sen standardipituudet ovat 2500, 3200, 4500 ja 6000 mm.\nKynnys voidaan toimittaa myös asiakkaan haluamana pituutena.\nOn kokonaistaloudellinen ratkaisu vaativiin kohteisiin, joissa edellytetään erityistä korroosio- ja kulutuskestävyyttä.\nThermokynnys HD-plus on valmistettu 3 mm haponkestävästä teräslevystä (AISI 316).\nTartunnat ovat ruostumatonta harjaterästä.\nThermokynnys HD ja HD plus kynnykset on normaalisti varustettu tukevilla 100 mm mittaisilla tartunnoilla lattian ja ajoluiskan raudoitukseen liittämistä varten. Haluttaessa kynnykset voidaan toimittaa myös pidemmillä 600 mm mittaisilla tartunnoilla. Eriste-elementin korkeus vakiotuotteissa on 100 mm. Haluttaessa eristeen korkeus voidaan mitoittaa asiakkaan tarpeen mukaan.\nOn kustannustehokas, siisti ja kulutusta kestävä ratkaisu autotalleihin ja varastoihin.\nThermokynnys Lite on valmistettu 3 mm kuumasinkitystä teräslevystä (S235JRC).\nEristemateriaalina on kynnysprofiiliin valmiiksi kiinnitettynä EPS- tai uretaanilevy.\nKynnyksen leveys on 60 mm ja sen standardipituudet ovat 2500 ja 3200 mm.\nEriste-elementin korkeus on 100 mm.\nOn automaattisesti ohjattu sähköinen kynnyksen sulanapitojärjestelmä kylmiin ja jäätäviin olosuhteisiin. Thermokynnys Heat varmistaa tehokkaasti oven tiivisteen toiminnan kynnyksen rajapinnassa kylmissä ja jäätävissä olosuhteissa. Thermokynnys Heat tarjoaa perinteisiin ratkaisuihin verrattuna merkittävän kustannussäästön virran kulutuksessa.\nThermokynnys Heat on saatavana lisävarusteena sekä Thermokynnys HD että Thermokynnys HD-plus malleihin.\nOn siisti ja kestävä ratkaisu ajoluiskan reunaan. Thermokynnys reunavahvike voidaan asentaa itsenäisenä komponenttina tai yhdessä Thermokynnys HD, HD-plus ja Lite kynnysten kanssa.\nThermokynnys reunavahvike toimitetaan standardipituisena (2500, 3200, 4500, 6000 mm), tai tilauksesta asiakkaan haluamana pituutena. Materiaalivaihtoehdot ovat hiiliteräs S235JRC ja haponkestävä teräs AISI 316. Tartunnat ovat vastaavasti joko hiiliterästä tai ruostumatonta terästä.\nSisältää kynnyksen asennukseen valun yhteydessä tarvittavat kulmatuet ja uretaanikiilat. Lisäksi asennustarvikesarjaan on erillisenä optiona saatavana seinään kiinnitettävä termostaatin kotelo.\nThermokynnys standardituotteiden lisäksi toimitamme myös asiakkaiden erityistarpeisiin vankalla käytännön asiantuntemuksella räätälöityjä asiakaskohtaisia kynnysratkaisuja.\nRT-kortti No. RT 103307 jossa asennusohjeet\nThermokynnys katkaisee kylmäsillan ulos tehokkaasti ja säästää energiaa.\nThermokynnys kestää hyvin yli ajamista ja pysyy käytössä siistinä.\nThermokynnys tiivistää oven ja lattian rajapinnan.\nThermokynnys soveltuu käytettäväksi erilaisten oviratkaisujen kanssa ja parantaa niiden toimivuutta.\nThermokynnys suojaa lähelle asennettuja vesikiertoisia lattialämpöputkia jäätymiseltä.\nThermokynnys antaa kohteen julkisivulle huolitellun ja viimeistellyn ulkonäön.\nThermokynnys on edullinen ja valmis tuote, joka on helppo asentaa paikalleen.\nThermokynnys Heat sulanapitojärjestelmä estää tehokkaasti oven tiivisteen jäätymisen ja varmistaa oven häiriöttömän toiminnan kylmissä ja jäätävissä olosuhteissa. Thermokynnyksen toimivuus ja sähkönkulutus on testattu asiakaskohteen varastohallin nosto-ovessa satamaolosuhteissa Torniossa. Talven 2018-2019 ja 2019-2020 lämmityskausien kulutus oli noin 630 kWh/lämmityskausi, eli kustannuksena noin 50€. Perinteiseen ratkaisuun verrattuna säästö oli 90%!\nThermokynnys reunavahvike on siisti ja kestävä ratkaisu ajoluiskan reunaan.\nAsennus- ja korjauspalvelu\nHoidamme avaimet käteen toimituksena myös oven, oviaukon ja vaurioituneen lattian korjaukset.\nTarjoamme myös kynnysten asennuspalvelua uudiskohteisiin.\nvastaava työnjohtaja, pääsuunnittelija\nPuhelin: +358 50 3546311\nEmail: tero.laatunen @ thermokynnys.com\nPostitse: Thermokynnys Oy, Vesiroineenkatu 11, 33720 Tampere\nNouto toimipisteestämme sopimuksen mukaan.\nLähetys rahtina paketissa asiakkaan osoitteeseen.\nTuotteita toimitettu mm. seuraaville asiakkaille\nKake Container Oy, Tornio\nTeollisuusrinki Oy, Tampere\nHämeen erikoistyö Oy, Nokia\nOssauskosken kalanviljelyslaitos, Peura\nYksityishenkilöille Etelä- ja Keski-Suomeen\nKynnyksen kehittäjä on kokenut rakennusalan ammattilainen. Rakennustyömailla liikkuessaan hän on havainnut autotallien ja hallien ovien toteutuksessa puutteen. Näissä tiloissa betonilattia ulottuu oven kohdalla yleensä suoraan ulos asti ja sen reunassa on tyypillisesti vahvikkeena hiiliteräksestä valmistettu kulmaprofiili. Tälläinen ratkaisu kuluttaa energiaa ja tulee käytössä usein ajanmittaan tukiraudan ruostumisen ja betonin lohkeilun takia epäsiistin näköiseksi.\nValmista kynnystuotetta, joka poistaisi lämpövuotoa ja olisi siisti, ei löytynyt markkinoilta. Tätä varten suunniteltiin Thermokynnys. ”Prototyypit” valmistettiin omaa autotallia tehdessä.\nThermokynnys Oy on perustettu 2016 valmistamaan ja myymään uusia autotallien ja hallien HD (Heavy duty) eristekynnyksiä.\n+358 50 3546311\ntero.laatunen @ thermokynnys.com\nThermokynnys Oy, Vesiroineenkatu 11, 33720 Tampere\nGoogle maps embed info\n© 2016 Thermokynnys Oy


Evästekäytäntö - Bacharach\nEtusivu > Evästeet Policy\nBacharach Inc. ("me", "me" tai "meidän") käyttää evästeitä osoitteessa https://www.mybacharach.com-verkkosivusto ("palvelu"). Käyttämällä Palvelua hyväksyt evästeiden käytön.\nEvästekäytännössämme selitetään, mitä evästeet ovat, miten käytämme evästeitä, kuinka kolmannet osapuolet, joiden kanssa voimme olla yhteistyössä, voivat käyttää evästeitä Palvelussa, valintasi evästeiden suhteen ja lisätietoja evästeistä.\nEvästeet ovat pieniä tekstinpaloja, jotka verkkosivustosi on lähetetty selaimeesi. Evästetiedosto tallennetaan selaimeesi, ja sen avulla palvelu tai kolmas osapuoli voi tunnistaa sinut ja tehdä seuraavasta vierailustasi helpompaa ja palvelusta hyödyllisempää sinulle.\nMiten Bacharach Inc. käyttää evästeitä\nKun käytät ja käytät Palvelua, voimme sijoittaa useita evästetiedostoja selaimeesi.\nVälttämättömät evästeet - Voimme käyttää välttämättömiä evästeitä käyttäjien todentamiseksi ja käyttäjätilien väärinkäytön estämiseksi\nAnalytics-evästeet - Voimme käyttää analyysievästeitä seuraamaan tietoja siitä, kuinka Palvelua käytetään, jotta voimme tehdä parannuksia. Voimme myös käyttää analyysievästeitä testataksemme palvelun uusia mainoksia, sivuja, ominaisuuksia tai uusia toimintoja nähdäksesi, miten käyttäjät reagoivat niihin\nOmien evästeidemme lisäksi voimme käyttää myös erilaisia kolmansien osapuolien evästeitä palvelun käyttötilastojen ilmoittamiseen, mainosten toimittamiseen Palvelussa ja sen kautta ja niin edelleen.\nKäy osoitteessa Chrome-selain tämä sivu Googlelta\nKäy Internet Explorerin verkkoselaimessa osoitteessa tämän sivun Microsoftilta\nKäy Firefox-verkkoselaimessa tämä sivu Mozillalta\nSiirry Safarin verkkoselaimeen tämä sivu Applelta\nJos sinulla on muuta verkkoselainta, käy verkkoselaimesi virallisilla verkkosivuilla.\nVoit oppia lisää evästeistä seuraavilta kolmannen osapuolen verkkosivustoilta:


Joulupukki emäntänsä kanssa on liikuskellut jo Jalasjärvellä. Kannattaa olla kiltti ja ystävällinen joka hetki. Koskaan ei tiedä missä joulupukki muorinsa kanssa luuraa. Lukijoittemme tehtävä on löytää heille nimet.\nTäytä alla olevan veikkauksen kohtaan omat yhteystietosi sekä arvauksesi ja lähetä se 29.11.2019 mennessä. Kiitos osallistumisestasi.\nKaikkien vastanneiden kesken arvotaan kolme tuotepalkintoa.


elämäni kallein meikkiostos - Colour me !Colour me !\n← Vastaa kyselyyn, voita kosmetiikkaylläri ja saa ia valmistumaan!\npyhäkoulukaulukset ja minilettikruunu →\nelämäni kallein meikkiostos\nTämän olisi toki voinut jättää kuukauden lempparit -merkintään (joka pitää muuten puuhailla kasaan ihan justiisa!), mutta en vaan millään malttanut! Menin nimittäin ostamaan kauneimman (ja kalleimman..) asian, mitä meikäläisen meikkipussissa tullaan vähään aikaan näkemään.\n(Haha en sitten yhtään mahtipontisempaa fonttia malttanut valita..) Mulla on ollut pienessä ikuisuushaussa jokin huulipunan ja huulirasvan hybridi, joka antaisi kunnon värin mutta joka ei kuivattaisi huulia rusinaksi ekan käyttötunnin aikana. Osuttiin sitten maman kanssa joululomalla Oulun minireissulla Stockalla seilatessamme Yves Saint Laurentin hyllylle, josta löytyi nuo Rouge Volupté Shine -punat. Totesin sitten hetken empiiristen testailujen (ja niitä edeltäneinen sotkuisten nenäliinalla suoritettujen testerinpuhdistusoperaatioiden) jälkeen, että nyt ollaan jännän äärellä! Maailman kaunein hylsy check, mahtava väri check, huulirasvamainen koostumus check, hileettömyys check. Hävyttömän suolainen hinta, 37 e, check.. Jätin siis punamietteet siltä erää hautumaan. Kunnes..\nKävin pari viikkoa myöhemmin kytistelemässä vähän kosmetiikkaverkkokauppojen alennusmyyntitarjontaa. Ja kappas, sama luvattoman nätti huulipunahylsyhän se silmille hyppi, pienen lisäalennuksen kera n. 26 euron hintaan! Törkykallishan se huulipunaksi oli edelleen, mutta tuoreessa katkerassa muistissani oli se Stockan kosmetiikkahyllyn kulmaan printattu 37 e.. Sitten muhun iski joku ihme ”itteppähä oon rahani ansainnu ja koska oon nainen niin oon sen arvoinen ja who run the world, girls!” -vamma, ja klikkasin punan ostoskoriin.\nJee, se on ihana, supersievä keväinen oranssikoralli! No sietääkin olla, onhan se ny jumalauta lähes kolmenkympin huulipuna. Sillähän olisi saanut parit ruokaostokset, tai junalipun lähikaupunkiin, tai hammastahnat loppuvuodeksi, tai Hesarin kuukaudeksi.. Tai julmetun nätin huulipunan!\nSaa jakaa vastaavat tyttöhömppäostoshairahdukset kommenttiboksiin!\nKirjoittanut ia KLO 01:40 62 kommenttia\n62 Responses to “elämäni kallein meikkiostos”\nÄlä nyt, ei kolmenkympin huulipuna oo paha! Sitä paitsi YSL:n huulipunat on loistavia :) eli hyvä ostos\nJoo mä olen kans kuullut pelkkää hyvää YSL:n punista! :)\nTigin sokerisuihke! Samaan lopputulokseen olis päässy halvemmillakin tuotteilla, mutta kun se tuoksuu _hattaralle_!!\nWho run the world? Girls! (Satunnaisesti tuoksuen hattaralle.)\nHei jos joku asia tuoksuu hattaralle, niin mikään hinta ei ole liikaa! No okei, ei ehkä nyt ihan mikään, mutta olisin varmasti sortunut itekki samaan vaihtoehtoon :D\nYSL:n huulipunat on kyllä mahtavia! :) Vernis A Levres -huulilakoista saattais löytyä väri mistä tykkäisit myös, muistaakseni 6 (tai 8) on sen numero, tosi ihana oranssi! Ja YSL:n huulilakat pysyy kuin tauti, tarvii lisätä vain kerran päivässä, jos sitäkään <3 Ahh. Mutta kyllä jokaisella tytöllä pitää vähän selektiivistä kosmetiikkaa olla ;) Varsinkin huulipuna!\nJoo mä olen kans kuullut hyvää ainakin niistä perus Rouge Volupté-punista! Nuo huulilakat kuulostaa nyt kyllä liian hyvälle ollakseen totta, apuaaa :D Onko ne miten kuivattavia?\nOlkoon miten kallis tahanda nii onhan tuo nyt julmetun nätti! :) ihana sävy, tosi hyvin sopii sinulle.\nKiitos! Ehkä se oli hintansa arvoinen :)\n(Piti laittaa Beyoncen biisi soimaan taustalle, Girls, girls!)\nKäytän melko vähän meikkiä, mutta ihastuin erääseen Estee Lauderin ripsariin. Täältä pikkukaupungista sitä ei edes taida saada. Niinpä laitoin laivalle matkanneen äitin mukaan toivelistan kyseisestä ripsiväristä. Myyjänkään avustuksella ei sitä meinannut löytyä. Lopulta sen kuitenkin sain käsiini, hinta hieman päälle 25 euroa. Kaiken kukkuraksi äitini sanoi, ettei mun tarvitse sitä maksaa, vaan se olisi synttärilahjani. Pari kuukautta etukäteen. :D\nVoi, miten ihana sitä on laittaa ja mitä se tekee ripsilleni. Varsinaisestihan tää ei ole ostos kun kerran sen lopulta lahjaksi sain.\nHaha, paras Beyonce :D Oii, varmaan tuntuu vielä sata kertaa kivemmalta omistaa juttu jota on joutunut noin urakalla metsästämään!\nToisaalta voi ajatella, että 26 eurolla vois saada monta (eikä loppupeleissä hirveen montaa, jonku 4) ei-niin hyvää ja tilaa vievää ja vähän kaikki vääränlaista huulipunaa tai yhden täydellisen. Mielummin yksi täydellinen!\nNo näinpä juuri!! Mä tykkäsin tästä kommentista :D\nIhana puna! Mä perustelen ajoittaisi typeriä tuhlailuja sillä, että mun maku kosmetiikassa yms on muuten niin halpa, että välillä saa pistää haisemaan. Mä esimerkiksi rakastan Biothermin sitruksen tuoksuista vartalovoita, joka maksaa kolmekymppiä purkilta. Se vain on niin kosteuttava ja tuoksuu taivaalliselta… :D\nHei mulla on ollut sitä Biothermin sitruunajuttua mutta kevyempänä kosteusvoiteena! Voi luoja sitä tuoksua.. Saatan nyt ehkä haluta myös tuon vartalovoin :D\nNojoo, tarvitsin kovasti viime syksynä sellaisia järkeviä syys/talvikenkiä, joissa voi tarpoa kauppareissut läpi sateen ja lumen.\nLähdin tämä tavoite mielessä ja kenkiin varaamani rahat lompakossa ostoksille. Jjjaaa tulin kotiin tolppakorollisten niittinilkkureiden kanssa. Jes, meni ns. putkeen!\nMut ihanan luksukselta kyllä näyttää puna. Oot sen arvoinen! :)\nHaha voi ei! Tuo on kyllä niin vakio, että lähdet hakemaan asiaa X, niin tuut kotiin Y:n, Z:n ja vielä Å:nkin kanssa :D We’re worth it, heh!\nItsehän olen hyvinkin pihi meikkien suhteen (ostan vain pakosta ja yleensä halvinta ja se on riittänyt), kuitenki olen kehittänyt nyt pakkomielteen huulipunaan oikeastaan samoilla kriteereillä kuin sä, paitsi että väri sais olla vaalea persikka tms.(tiiän ku näen Sen Oikean) ja olen valmis maksamaan siitä paljonkin.\nVaikken ole vielä mitään ostanut niin ajatus kymmenien eurojen huulipunasta tuntuu älyttömältä, toisaalta olen järkeillyt asian niin, että kun muuten tosiaan pärjään halvemmilla tuotteilla, ni tuo kalliimpi panostus täydelliseen huulimeikkituotteeseen ei ois niin paha :)\nP.S. Olen vasta hiljattain löytänyt lukijaksesi, klikkasin sut lukulistalle ihan vaan mielettömän fledan ja ihanan bannerin takia ja tykkäillyt olen blogistasi, miten oonki blogisi aiemmin missannu :)\nMillä värjäät tukkasi oranssiksi? Käytätkö jotain shokkiväriä vai kaupan puteleita vai kampaajan?\nNo ei se kyllä olisi paha ollenkaan, ja huulipunan luulisi kestävän suhteellisen kauan hyvänä niin saisi Siihen Oikeaan sitten panostaakin :) Toivottavasti täydellinen persikka kävelee vastaan! Kiva kun eksyit tänne, toivottavasti tuut lueskelemaan juttujani jatkossakin :) Kampaajalla värjään tukkaani!\nLevittyykö toi huulille tasaisesti ja lähteekö se helposti leviämään huulten rajojen ulkopuolelle? Mistä nettikaupasta ostit?\nLevittyy tasaisesti, eikä mulla oo vielä kertaakaan karannut huulten rajojen ulkopuolelle! Tosin jos syön niin sen jälkeen puna on kyllä karannut huulten reunoille. Ostin muistaakseni Feeluniquelta!\nMun lempparipuna on Wet’n’Wildin ”Salsa Lessons”. 3-4€ hintanen, mutta silti tosi ihana. :) Suosittelen kokeilemaan myös, mikäli et oo jo.\nEn oo kokeillut, mutta oon kuullut yllättävän paljon hyvää Wet’n’Wildin tuotteista! Pitääpä katsastaa tuo puna kun seuraavan kerran Wet’n’Wild-hyllyille osun :)\nMademoiselle me sanoo:\nMeikkiksen pahe: täydellinen punainen huulipuna. Käytän huulipunaa joka päivä ja paheeni on Chanelin Rouge Coco sävy Gabrielle. Puna on täydellinen ja joka pennin väärti. Hankinta vähän kirpaisee, mutta aina kun kokeilen muita muistan miksi tämä on paras.\nGooglasin, ja näyttää kyllä aivan täydellisensävyiseltä punaiselta! Tuo se kyllä on että kun jonkun täydellisen jutun löytää, niin siitä ei sitten ihan hevillä pysty pois vaihtamaan :)\nIhana! Toi on kyl niin sun väris. :>\nKiitti! Joo mä oon kyllä aina noiden oranssien perään :D\nIhana!:D Kerrankos sitä!!\nHahaa, niinpä :D\naagh mul on toi sävys pink in confidence ja huhhuh mikä puna! varo vaa ettei käy niinku mulle, en malta käyttää sitä ku se oli niin kallis ja mitä jos se loppuu ja ja ja XD nolo mä\nGooglasin, onpa tosi nätti sävy tuokin! Joo helposti sitä alkaa säästelemään noita juttuja ”erikoistilanteisiin”, ja kohta mikään tilanne ei oo tarpeeksi erikoinen että niitä raaskisi käyttää :D Jokapäiväiseen käyttöön vaan!\nI have to say that color seems to be so you! Suits you very well! :)\nThanks! I always tend to choose orange lip colors :D\nSe ON ihana! Tyttöhömpät ovat mieltä kohentavia ja suotavia ostoksia aina välillä. Alelaarit ovat oma heikkouteni; miksi ajatella tuhlanneensa tuon 26 euroa, kun voi nähdä säästäneensä 11 euroa? Toimii aina :)\nJoo, se on niin kummaa miten alelöydöstä tulee semmoinen olo että ”mähän SÄÄSTIN rahaa ostamalla tämän jutun!!” Mutta se filosofia toimii kyllä aina :D\nOn kyllä kivan värinen! Ite oon kyllä sitä mieltä, että parempi ostaa kerralla hyvä ja laadukas, kuin samalla rahalla monta halpaa, jotka lopulta jää käyttämättä huonon laadun takia. Btw oon superkateellinen sun huulista, itelläni niin olemattomat ja kapeat huulet, että en osaa käyttää huulipunaa kun omasta mielestä näyttää hölmöltä:D\nNo niinpä juuri, ne vähän kökömmät ”sinne päin” -versiot sitten jää niin helposti meikkipussin pohjalle pyörimään! No voe kiitos :) Sulla taas näyttää olevan ihan täydellisen kaunis iho, voidaanko vaihtaa joo!\nviime kuussa tein itse ”mainoksen uhri”- ostoksen ja ostin omalle opiskelijabudjetilleni huomattavasti liian kallista ripsiväriä, mutta kun se oli niin suloinen ja mainoskin oli niin mukava.\nen kyllä kadu ostosta ollenkaan, ripset näyttää paremmilta kuin aikoihin!\nNo onneksi se oli sitten rahan arvoinen! :) Minkä ripsarin päädyit ostamaan?\nHahaha, nauroin täällä ääneen sun tekstille :D Olet ihan mahtava. Just tällaisia ”who run the world, girls!” -hetkiä nainen tarvii! Itelläki oli vähän samanlainen hetki maksaessani tänään kosmetologilla kasvohoitoa, kun hinta kirpoi… Mutta fuck it, I’m worth it! :D\nHaha :D Just nuo kosmetologihetket sun muut on semmosia hemmotteluhommia, että välillä vetää vaikka näkkäriviikon sitten budjettikompensaatioksi!\nSää oot ihana ^^\nAijaa, veikkaan että oot kyllä itekki! ^^\nHöh, no kerrankos sitä! Ihan oikein, girls run the world ja vaikka mitä muuta! Eli siis ihana puna ja älä suotta tunne oman tunnon tuskia. Niitä päiviä ehtii olla ihan riittävästi elämässä, kun ei kolmen kympin punia ostele, joten kerrankos sitä, ja silloin pitää nauttia siitä! :)\nHaha :D Mä lupaan etten ala omatuntotuskistelemaan, vielä ei oo ainakaan kaduttanut! Jospa mä en tule punahulluksi ja mene ostamaan tuota muissakin sävyissä , siihen asti on kaikki hyvin ;D\nUkko väittää, että 56 euroa hiusten hoitoaineesta on liikaa, vaikka se olis minkälainen tehonaamio. Ja varsinkin kun niitä menee useampi puteli vuodessa pitkiin luonnonkiharoihin.. :/\nNo mitä oon luonnonkihratukkaisten taisteluja kuullut, niin veikkaan että tuommoset ihmetuotteet on ihan joka euron arvoisia! Älä tästä eteenpäin kerro ukolle niitä hintoja, ei ne ymmärrä näiden juttujen päälle sitten ollenkaan :D Mäkään en kertonut tuosta punasta, heh..\nVoi aupva että on ihana!\nOstin siskon häihin heräteostoksena WoodWoodin mokkanahkaisen laukun 65e. Kaverit ilmoitti ettei sitä voi ees sanoa laukuks kun siinä ei ole mitään hihnaa tai kantokahvaa ja kuulemma aivan törkeän hintainen tollaseks. Pelkkä mokkanahkainen pussukka vetoketjulla :D Mutta aivan ihanan värinen ja tuntunen ja mä vaan tarvitsin sen!!\nHöpöhöp, eihän tuo ole ihanasta laukusta (kyllä sitä laukuksi voi sanoa jos sinne mahtuu puhelin!) vielä pahakaan hinta! Sun kaverit ei vaan ymmärrä hyvän (tai pussukoiden) päälle :D Ja sitäpaitsi nuo superperusjutut on niin ajattomia ettei luulis ihan vähään aikaan kyllästyvän!\nMun mielestä on parempi ostaa ennemmin vaikka yksi hyvä, hieman kalliimpi luottopuna kuin monta halvempaa, jotka eivät sitten toimi niin kuin pitäisi. :) Itse asiassa se säästää enemmän rahaa, sitä ei vain tule ajatelleeksi. :D Sama periaate on itellä kengissäkin: ennemmin yhdet hyvälaatuiset kuin monta huonoa.\nMun kallein puna on Make Up Storen sävyssä Crimson, hinta oli 19€ että ei sekään nyt sieltä halvimmasta päästä ole. :D\nNo juuripa näin! Äkkiä niihin ”ihan kiva” -tuotteisiinkin saa uppoamaan rahaa, varsinkin jos sitten suuri osa niistä jää tosi vähäiselle käytölle. Mulla kans pelaa tuo sama ajatus kenkien ostossa :) Oii, nätin sävyinen tuo Crimson!\nPakko kommentoida tähän että monesti nään esim stockan hulluillä päivillä että hieman rikkaammat naiset ostaa noita kalliita huippumeikkejä pikku alennuksenkin takia monta kappaletta. ja niin sitä usein neuvotaankin, jos läydät hyvän tuotteen, niin hanki sitä nyt hemmetti varastoon, jos sen tuotanto vaikka lopetetaan! (Seuraava kysymys sitten onkin se että kellä on varaa mokomaan.. mutt sehän nyt on aivan toissijaista :D)\nNo siinä tapauksessa ymmärrän hamstrauksen jos se on joku ihan ykkössuosikkituote jota kuluu tosi paljon, mä harrastan tätä itte Sokkarin 3+1 -päivillä (tosin vaan vitosen maksavien silmämeikinpostoaineiden ja kuivashampoiden kanssa :D). Mutta tosiaan rajansa kaikella ja varsinkin kalliiden tuotteiden kohdalla, ja eihän ne kosmetiikatkaan nyt ihan mahdottoman pitkiä säilytysaikoja siellä laatikon pohjalla kestä!\nTämä ei nyt varsinaisesti meikkeihin liity, mutta tässä päivänä menneenä lähdin ostamaan farkkuja hajonneiden lempifarkkujen tilalle (katastrofi). Farkkuja ei löytynyt, mutta jotain muuta, nimittäin MY LITTLE PONY COLLARIT! Aivan mahtavaa! Päivä pelastettu.\nHaha, close enough! :D Kyllähän poniasioiden äärellä voi aina vähän poikkeuksia tehdä!\nLancomen ripsarit on mun pahe, mut niillä saa kyllä niin täydelliset räpsyt, että on pakko vähän tuhlata! :) Ihanan sävyinen toi sun uus huulipuna<3 Mä oon vielä onnistunu jättään noi ysl huulipunat kaupanhyllylle, mut ehkä joku päivä mun on kans pakko saada tollanen :D\nMä oon kuullu kans paljon hyvää Lancomen ripsareista! Heh, ehkä joku päivä, ihan jo tuon superkauniin pakkauksen vuoksi :D\nNaureskelin, että heti ku olin lukenu tän sun postauksen ni seuraavana päivän menin kaverille, lähdettiin baariin, ja meikatessamme kaveri sanoo: ”ARVAA MIKÄ ON MAAILMAN PARAS HUULIPUNA???” Mielessäni pyöri silloin tämä postaus, ja niinhän kävikin, että kaveri toi näytille juuri tämän kyseisen huulipunan :D Täytyy siis ilmeisesti todellakin ostaa tämä, kun sitä nyt niin monet ovat kehuneet!:)\nHaha, aika hyvä sattuma! :D Noita on olemassa sitä kunnon punaversiota Rouge Voluptéa mitä monet on kehuneet, oliskohan se ollut sitä? :)\nNoniin! että sellaisen ihanuuden ostit! Eikä muuten ole edes järkyttävän kallis huulipunaksi, ystäväni ostelee yli 50 euron huulipunia, vain sen vuoksi että saa klassikkovärinsä käyttöönsä. (Minun kipurajani olisi varmaan mennyt tuossa 30 eurossa huh!)\nOma hömppäostokseni liittyy kenkiin. Kengistä olen melko valmis maksamaan mitä tahansa 10 eurosta 200 euroon, tai enemmänkin, jos pystyn säästämään riittävän kauan ihanaan pariin.\nNoh, viimeksi olin käymässä Turussa ja poikkesin kaverin kanssa vaateliikkeesee, josta hän halusi hakea kengät itselleen. Minä typerys meniin perässä katselemaan (Voin vannoa! Vain ”katselu” oli tarkoitukseni!) Ja mitäpä sieltä löytyi, täydellisen mustat nilkkurit, oikein klassikkomalli, tiukka kengänsuu, istuivat kuin unelma, kunnon kuvio pohjassa, täys nahkaa ja ovat muuten näin vuosien jälkeen vielkin parhaat korkkarit jotka omistan! Toimii kesällä ja toimii talvella. Ja perhana, kyljessä koreili 150 euron hintalappu.\nVoit arvata, mietin varmaan puoli sekuntia onko minulla varaa niihin ja perkele eihän minulla ollut mutta kengät minulla nyt on. Enkä mistää hinnasta vaihtaisi vaikka kuinka epäkäytännölliset olisi jonkun mielestä 10 sentin korkoineen. On ne kuitenkin klassikkokengät :D\n(Suutarilla kävin vielä vaihtamassa niihin messinkiset korkolaput niin kyllä kelpaa! Muuten musta kenkä, mutta messingin värinen korkolappu saa ne näyttämään vieläkin tyylikkäämmiltä, ja pureutuu muuten jäähänkin kuin jääpiikki! Suosittelen! Muovi on niin out.)\nJoo kipurajansa kullakin, jokaisella varmaan just tuotekohtaista että mistä raaskii maksaa enemmän kuin jostain muusta. Oijoi, kuulostavat aivan täydellisiltä kengiltä! Paitsi että mä en kykenisi kävelemään kymmensenttisillä koroilla :D Mutta nahkakengistä ei tuo 150 e ole loppujenlopuksi älyttömän pahakaan, joten aivan mahtava löytö tuohon hintaan noin täydellisistä pareista :) Kiitos korkolappuvinkistä, enpä ole kuullutkaan moisesta vaihtoehdosta!


🚗 Skelleftea Lentokenttä Autonvuokraus - Rentalcargroup.com\nSkelleftea Lentokenttä Autonvuokraus\nLähellä Skelleftea Lentokenttä\nAutovuokraamoja Skelleftea Lentokenttä\nEuropcar Skelleftea Lentokenttä\nHyödyllisiä linkkejä Skelleftea Lentokenttä\nSkelleftea Lentokenttä Tiedot\nLentoyhtiöt Skelleftea Lentokenttä\nAutonvuokrausvinkkejä Skelleftea Lentokenttä\nPysäköi vuokra-autosi Skelleftea Lentokenttä\nVuokra-auton pysäköinti Skelleftea Lentokenttä: ssa voidaan parhaiten tehdä autotallissa. Se on turvallisempi sinulle ja vuokra-autolle. Voi olla mahdollisuus pysäköidä vuokra-autosi Skelleftea Lentokenttä laitamille ja liikkua julkisilla liikennevälineillä, jotka eivät ole liian kalliita ja korvaavat pysäköintimaksun, joka sinun on maksettava, jos pysäköidä kaupungin keskustaan. Muista, että monissa suurissa kaupungeissa keskusta on vain paikallisille tai tavaroiden toimitusta varten.\nSkelleftea Lentokenttä on suosittu autovuokrauksen kohde. Skelleftea Lentokenttä lLentoasemalla on useita autovuokraamoja, joissa on laaja valikoima erilaisia autoluokkia. Monet asiakkaistamme ovat vuokranneet auton kohteessa Skelleftea Lentokenttä ja heillä on hyviä kokemuksia. Älä lykkää autosi varausta Skelleftea Lentokenttä kunnes hinnat nousevat ja saatavuus vähenee.\nFaktoja autonvuokraus Skelleftea Lentokenttä\nViime kuussa, keskimääräinen vuokra-auton pituus Skelleftea Lentokenttä oli 3 päivää.\nKeskimääräinen vuokra-auton pituus Skelleftea Lentokenttä on 7 päivää.\nKaikkein varattu vuokra-auto tyyppi tällä hetkellä Skelleftea Lentokenttä on COMPACT autot.\nViime vuonna eniten varata vuokra-auton tyyppi Skelleftea Lentokenttä oli INTERMEDIATE autot.\nKuinka paljon se maksaa vuokrata auton Skelleftea Lentokenttä? Viime kuussa, keskimääräinen vuokra-auton hinta oli 117 USD.\nViime vuonna, kuinka paljon se maksaa vuokrata auton Skelleftea Lentokenttä? Viime vuonna keskimääräinen vuokra-auton hinta oli 307 USD.\nMikä on nykyinen keskimääräinen päivittäinen hinta vuokrata Skelleftea Lentokenttä? Viime kuussa, keskimääräinen vuokra hinta oli 39 DOLLARIA per päivä.\nKuinka paljon se maksaa vuokrata auton Skelleftea Lentokenttä viimeksi kuluneiden 12 kuukauden aikana? Viime Vuonna keskimääräinen vuokra hinta oli 46 DOLLARIA per päivä.\nauton vuokraus yritysten saatavilla Skelleftea Lentokenttä ovat: .\nSkelleftea Lentokenttä Autonvuokraus arvostelut


Putin ja kuninkaalliset tilaavat henkilökohtaiset ambulanssinsa tältä suomalaisfirmalta! - Studio55.fi\nPutin ja kuninkaalliset tilaavat henkilökohtaiset ambulanssinsa tältä suomalaisfirmalta!\nStudio55.fi > Hyvinvointi Julkaistu 29.12.2010 15:05 (Päivitetty 29.12.2010 15:17)\nSuomalaiset ambulanssit matkalla itänaapuriin.\nIisalmesta, Pohjois-Savon mailta ponnistaa perheyritys, joka on noussut sitkeän työn tuloksena Suomen ambulanssiteollisuuden kärkisijalle. Yritys on toimittanut ambulansseja myös maailman johtohahmoille kuten Vladimir Putinille.\nAmbulanssi tulee tuskin ensimmäisenä mieleen, kun miettii tunnettua suomalaista vientituotetta. Ambulanssiteollisuudella on kuitenkin Profile Vehicles Oy:n pääkallopaikalla Iisalmessa pitkät perinteet.\nKaupungissa valmistettiin ambulansseja jo 1970-luvulla, kunnes tuotanto päätettiin ajaa alas 1980-luvun alussa. Jo valmiiksi bisneksessä toimineet veljekset Kosti ja Keijo Repo näkivät tilanteessa markkinaraon.\nProfile Vehicles Oy sai alkunsa vuonna 1982.\n− Tuolloin sairaankuljetus oli todella vain sairaankuljetusta. Pikku hiljaa autojen koko kasvoi, koska niissä ryhdyttiin myös hoitamaan potilaita, toimitusjohtaja Marko Repo kertoo.\nMonipuolinen ja vaativa työprosessi\nAmbulanssin valmistaminen on työläs prosessi.\nTänä päivänä ambulanssi on hyvin varustettu ensihoitoväline, jonka tehtävä on saattaa potilas riittävän stabiiliin kuntoon, jotta itse kuljetus sairaalaan onnistuu.\nMarko Repo alaisineen tietää perin juurin, mitä korkealuokkainen ensihoito ambulanssilta vaatii. Johtoajatuksia ovat hoitoergonomia sekä potilaan turvallisuus.\n− Autoon asennetaan paljon niin sanottua näkymätöntä varustetta: elektroniikkaa, sähköä ja tietojärjestelmiä. Osa hoitolaitteista on suorassa yhteydessä sairaalaan tai hälytyskeskukseen, Repo kertoo.\nOma projektinsa on muokata auto ambulanssin vaatimusten mukaiseksi menopeliksi. Valmiita versioita autotehtailta ei ole saatavissa.\n− Katon korotus valmistetaan tehtaallamme. Siihen asennetaan hälytys- ja ilmastointilaitteet, sähköjärjestelmät ja muut. Istuimilla ja paarivarusteilla on omat standardinsa. Auto pitää myös eristää hyvin.\nProfile Vehicles Oy:n omalla tehtaalla yhden ambulanssin kokoonpanoaika kestää viikosta kahteen. Ja kyllä menopelejä syntyykin: ensi vuodelle on budjetoitu noin 400 uutta autoa.\n− Taloustaantuma näkyy myös meillä, mutta tällä hetkellä tilauskanta on hyvä, Repo iloitsee.\nValtaosa Suomessa tällä hetkellä käytössä olevista ambulansseista on syntynyt Iisalmen tehtaalla. Suurin osa ajoneuvoista menee kuitenkin vientiin. Tällä saralla suomalaisella yrityksellä on syytä olla ylpeä.\n− Tämä on hyvin pieni markkina-alue, valmistajia ei ole maailmanlaajuisestikaan monia. Olemme varmasti yksi ihan kansainvälisimpiä ambulanssivalmistajia.\nPutin luottaa suomalaiseen\nVladimir Putin luottaa suomalaiseen osaamiseen.\nKansainvälisen menestyksen myötä Profile Vehicles Oy on vastaanottanut tilauksia varsin mielenkiintoisilta tahoilta.\nArvovaltaisten asiakkaiden joukkoon lukeutuu Venäjän pääministeri Vladimir Putin, jonka henkilökohtainen ambulanssi on valmistettu Suomessa.\nYhteistyö sai alkunsa, kun Profile Vehicles Oy sai Kremlin sairaalalta 41 ambulanssin tilauksen. Vaatimuksena oli korkeimman tason ambulanssi, mitä aikakaudella oli saatavilla.\n− Teimme ambulanssin Putinin henkilökohtaisten mittojen mukaisesti, paaritkin rakennettiin hänen pituisekseen. Suunnittelussa oli mukana lääkäreitä. Se oli erikoinen ja mielenkiintoinen projekti, Repo kertoo ja lisää, että ambulanssi on yhä Putinin käytössä.\nSuomalainen ambulansseja valmistaja yritys tunnetaan maailmalla.\nVähintään yhtä tarkat, ellei tarkemmat, vaatimukset yritys sai 2000-luvun alussa, kun Saudi-Arabian silloinen kuningas Fahd tilasi itselleen Putinin tavoin yksityisambulanssin.\n− Mieleen jäi erityisesti ilmastointivaatimukset. Oli tarkkaa, että ambulanssi pysyy viileänä.\nTänä vuonna tilaajina on ollut uusia kuninkaallisia, tällä kertaa Thaimaasta käsin.\n− Nämä ovat hyvin mielenkiintoisia kauppoja. Kävin itse kuninkaanpalatsissa kaupanteossa, Repo kertoo monipuolisesta työstään.


Tulosta sivu - Keila\nYleisimmät kalalajit ja niiden pyytäminen => Muut lajit => Aiheen aloitti: Jani - 05.02.06 - klo:20:46\nKirjoitti: Jani - 05.02.06 - klo:20:46\n40-70cm mutta jopa 100cm ja +15kg. leinen Jäämeressä ja Pohjois Atlantissa. PARVIKALA joka elää ulkomerellä 100-1000m syvyydessä kovalla pohjalla. Nuoret yksilöt pysyttelevät lähellä pintaa. Ravintona äyriäiset ja kalat.\nKirjoitti: Mauno / Merikalastus.info - 05.02.06 - klo:20:47\nKirjoitti: Jani - 05.04.06 - klo:22:50\nMinkäs kokosta keilloo ootta ylleesä suanu, sehän kasvvaa isokskkii, mut mikä se perus paino on?ilimmeisesti ei oo mikkää hirvvee taistelija luonne tuo kala :?:\nKirjoitti: Mauno / Merikalastus.info - 06.04.06 - klo:07:51\nMulla issoin keila pikkusen vaijaa 5 kilua.\nTuosta taistelusta kyllä sanoisin, että keila pannee kyllä kovasti hanttiin ja potkii tosissaan koko matkan, ku sitä hinnaa 200:sta mertistä pintaan :shock:\nKirjoitti: Jani - 06.04.06 - klo:16:35\nNythän tää keilan kalastuskkii rupes kiinnostammaan, sekkiihän kasvvaa aika isoks kuitennii :? Se suun koko ois kai avvain kysymys, ku laittaa tarppeeks ison pilikin nii senhän pitäs karssii pikkukeilat pois, mut mikä se on tuommone sopiva pilikin/koukun koko +10kg keilalle, että pienempi ei sais suuhun mahtummaan. :?:\nKirjoitti: esa karpoff - 05.12.06 - klo:12:49\nKeila. Alkuperäinen suomenkielinen nimi, ajalta jolloin Suomi omisti Jäämerta petsamossa: Keila = Merimade\nOtsikko: Vs: Keila\nKirjoitti: tonimv - 28.12.06 - klo:22:45\nAT 16.3kg , Langesund Norja 1998\nKirjoitti: riude - 24.06.09 - klo:15:09\nJa muuten aivan loistava ruoka-kala, hakkaa turskan 10-0, pallaksen 5-0, seitin ja kissan 3-0.imo\nKirjoitti: Pete Peltonen - 24.06.09 - klo:19:19\nMr. Keila eli suomalaisittain myös merimade on aivankin hyvä ja maukas ruokakala. Sitkeä nahka ja paksu selkäranka karsivat tietenkin helppouspisteitä kokkauksessa. Keilassa on myös se hyvä puoli että se kestää kypsennyksen huomattavasti paljon paremmin "vastapyydettynä" kuin muut turskakalat. Itse suosittelen kuitenkin keilankin osalta raakakypsytystä eli fileet jääkaappiin yöksi ja ruoanlaittoon vasta seuraavana päivänä. Maistuu paljon paremmalta ja pysyy takuulla kasassa.\nKeila kannattaa ennen fileointia nylkeä, itse file otetaan selän kautta sisään mennen vain selkärangan molemmin puolin olevasta paksusta "niskalihasta" , ja kylkiruotojen takaa selkärangan ylä- ja alapuolelta pyrstöä kohti. Kylkifileessä ei ole juurikaan otettavaa.


Dollarikaupoilla menee nyt lujaa » Uutiset | Kaupan liitto\nEtusivu > Ajankohtaista > Uutiset > Dollarikaupoilla menee nyt lujaa\nFamily Dollar, Dollar General ja Dollar Tree -nimiset yritykset ovat talouden taantuessa kasvattaneet myyntiään, samalla kun moni muu vähittäistavarakauppa on joutunut sulkemaan ovensa.\nTalouden taantuma on tehnyt yhdysvaltalaisista halpahalliketjuista suosittuja. Halpahallien liikeidea perustuu ajatukselle, että suurin osa tai kaikki myynnissä olevista tuotteista maksaa yhden dollarin.\nHalpahallien suosio perustuu edullisten hintojen lisäksi myös pienempiin liiketiloihin. Moni kuluttaja kertoi New York Timesille tekevänsä mielellään päivittäiset ostoksensa pienemmissä kaupoissa, jossa tuotteet löytyvät helposti ja nopeasti ja käytävät eivät ole niin ruuhkaisia.\nHalpahallit suunnittelevat avaavansa satoja uusia liikkeitä tänä vuonna. Family Dollar kertoo avaavansa tänä vuonna 200, Dollar Tree 235 ja Dollar General jopa 450 uutta liikettä. Liikkeiden myynti on myös kasvanut alkuvuodesta. Esimerkiksi Dollar Generalin myynti kasvoi loppuvuodesta 9,4 prosenttia ja Family Dollarin 6,4 prosenttia vuoden takaisiin lukuihin verrattuna.\nAiheesta uutisoi New York Times.


vihreät « Tuulin Blogi\nSanalla ‘vihreät’ tagitettu.\nAvoin vs. sulkeutunut Suomi\nMielipidemittaukset kertovat kasvavasta tyytymättömyydestä maan poliittista tilaa kohtaan. Poliitikkojen yleinen kyvyttömyys pelottaa ihmisiä, ja luottamus demokratiaan horjuu vaalirahasotkun mainingeissa. Istuva pääministeri ei suostu avaamaan rahoitustaan, edellistä epäillään lahjuksen ottamisesta.\nYlilyöntejä selitetään maan tavalla, vaikka toiminta on rajoittunut pieneen ja etuoikeutettuun piiriin. Toivottavasti rikosepäilyt saadaan tutkittua ja syylliset tuomittua mahdollisimman pian, jotta kevään vaalit voidaan kattaa puhdistetulle pöydälle.\nSuomi on jälleen historiallisessa tienhaarassa. Puolueiden vuosia kestäneen retorisen lähentymisen jälkeen vastakkaisasettelu on palannut ja tehnyt eroja puolueiden välille.\nPerussuomalaiset vastustavat nykymenoa ja haikailevat paluuta lauantaimakkarayhteiskuntaan, kristillisdemokraatit ovat hilanneet itsensä arvokonservatismin lipputangon nupiksi ja vihreät haluavat keskustella Suomi-leijonan omistajuudesta – tai tarkemmin palauttamisesta – koko kansan käyttöön.\nSuurten puolueiden kannatuksen laskiessa keskisuurten puolueiden merkitys ja valta kasvaa. Huhtikuussa äänestetään siitä, mihin suuntaan Suomea lähdetään viemään. Konservatiivien Suomi haluaa käpertyä sisään päin piikit pystyssä. Minä taas haluan Suomen, joka katsoo rohkeasti eteenpäin, vaalii sivistystä, rakentaa vahvuuksiensa päälle globaalissa kilpailussa, kantaa vastuuta ilmastosta ja on ennen kaikkea avoimessa vuorovaikutuksessa muun maailman kanssa.\nGlobaalissa taloudessa ihmiset ovat yhä riippuvaisempia toisistaan ja kriisit liikuttavat koko maailmaa. Finanssikriisin ja tuhkapilven vaikutukset jaetaan, mutta niin myös hyvät uutiset. Burmaa hallitseva Myanmarin sotilasjuntta vapautti Aung San Suu Kyin saadakseen pisteitä kansainvälisessä PR-kilpailussa ja demokratian voitto Tunisiassa antoi paitsi toivon diktatuurien kasvateille kaikkialla lähi-idässä, myös parasta mahdollista draamaa meille uutisnarkkareille.\nEntistä kansainvälisemmässä maailmassa moni pelkää erilaisuutta ja haluaisi eristäytyä. Maailma ei kuitenkaan katoa silmät sulkemalla. Näin muutama vuosi sitten lahjakkaan Johanna Freundlichin ohjaaman näytelmän, joka sijoittui Euroopan laidalle kaupunkiin, johon junat eivät enää pysähtyneet. Lohduton kohtalo, sanoisin.\nOnneksi on merkkejä toisenlaisesta Suomesta. Maantieteellisistä rajoitteista huolimatta elinvoimaisen tulevaisuuden puolesta puhuvat mm. Guggenheim-suunnitelmat, uusi nopea junayhteys viiden miljoonan asukkaan Pietariin ja Helsingin yllättävää vauhtia kasvanut suosio asunnonvaihtomarkkinoilla – kaverille on tupsahdellut viimeisen kuukauden aikana asunnonvaihtotarjouksia niin Barcelonasta, Alicantesta, Malagasta, Pariisista, Bretagnesta, Pietarista, Tanskasta ja Kanadasta kuin myös Havaijilta. Minun Suomeni ei ole pysähtynyt periferia, vaan niin houkutteleva keskus idän ja lännen taitteessa, että tänne tullaan vartavasten.\nAloitin tänään blogin Uuden Suomen verkkosivuilla, ja tämäkin kirjoitus julkaistaan siellä: http://tuulikousa.puheenvuoro.uusisuomi.fi/59920-avoin-vs-sulkeutunut-suomi Tarkoitus on kuitenkin koota kirjoitukset ja valtuustotoimet tänne omillekin sivuille myös jatkossa.\nTags: kansainvälisyys, kilpailukyky, vihreät


Hannelen miniatyyrimaailma: 2013\nKaksi ihanaa löytöä\nLöysin tänään Porista kirpparilta kaksi mielenkiintoista aarretta. Hieno avautuva lyhtytalo ja vuodelta 1987 peräisin oleva suomalainen Nukkekodin niksikirja.\nTalo avautuu molemmilta sivuilta. Keskelle jää ylös yksi kerros ja alakerros.\nTalo takaapäin nähtynä. Tämän peltitalon voi maalata mieleisekseen... kunhan vaan tietäisin, kenen talo tämä voisi olla... hm...\nLähettänyt Hannele klo 18.46 4 kommenttia:\nTunnisteet: Minilöytöjä kirpparilta, Nukkekotikirjoja\nTänään kokeilin vihdoinkin jo kesällä ostamaani Taru Astikaisen hattumuottia. Aivan ihana väline! Syntyi ensimmäisenä kaksi tällaista hempeää hattua. Täytyy alkaa miettimään, että mihinkähän boksiin tulevan hattu - ja hepenekaupan rakennan. Sitä miettiessä voi tehdä lisää hattuja! Hatut ovat esillä telineessä, jonka olen ostanut viime kesänä kirpparilta.\nLähettänyt Hannele klo 20.24 1 kommentti:\nTunnisteet: Hattukauppa, Miniaskarteluja, Minilöytöjä kirpparilta\nTulppaaneita ja lehtiä\nTänään tein tulppaaneita, tai ainakin yritin...\n... ja muutaman vihreä lehden lisäilin kukkavaahtoon.\nNyt tämä projekti jää tauolle, sillä kukat tulevat jo korvista ulos :)\nLähettänyt Hannele klo 16.23 Ei kommentteja:\nTunnisteet: Askarteluja, clay art, Miniaskarteluja, Sweet dreams\nJa kannusta pursuaa...\n... kukkia ja lintuja...\nLähettänyt Hannele klo 23.15 Ei kommentteja:\nProjekti: Sweet dreams\nVihdoinkin taas mineilyä! Olen nyt aloittanut ihan uuden projektin nimeltään Sweet dreams! Kannupesään tulee suloinen romanttinen nukkumapaikka.\nKaikki lähti tästä vaaleanpunaisesta kastelukannusta.\nSe sai oviaukon ja ruutuikkunan.\nKannulle on tulossa salaperäinen ympäristö.\nreunat huolittelin clay art -kehyksin.\nClay art -massoilla olen nyt tehnyt isohkon kielon...\n... ja ruusuja.\nSammaleinen maisema odottaa jatkoa...\nLähettänyt Hannele klo 20.52 1 kommentti:\nKesäisiä löytöjä syksyllä\nTänään tein Porilaiselta kirpparilta todellisen löydön: samasta kirppisloosista löytyi kasvihuoneorangeria, metallinen hylly, pöytä, kaksi tuolia ja kukkaruukkuja. Huone kuuluu selvästi osaksi jotain taloa, mutta se toimii toki myös itsekseenkin. Miten ihana kesäinen fiilis välittyykään huoneesta. Ihana löytö!\nLähettänyt Hannele klo 22.39 3 kommenttia:\nTunnisteet: Minilöytöjä kirpparilta\nTänään oli todellinen ulkoilmakirppispäivä! Aurinko lämmitti, ja myyjiä oli paljon Porin torilla ja Ulvilan kirpparin pihalla. Mukaan tarttui Mars-patukka -kassakaappi, josta saa oivan herkkuboxin. Arkku oli myös kiva löytö, samoin resiina. Pieni "suolakippa" on sopiva vaikka sisustuskauppaan. Herra ja rouva löytyivät Ulvilasta, samoin kasa saksia. Taustalla myös sirkus-aiheinen peltirasia säilytykseen.\nLähettänyt Hannele klo 21.26 2 kommenttia:\nKirppareilta ja rompetoreilta\nOlen aina silloin tällöin näin kevään mittaan tehnyt vaikka mitä kirppislöytöjä, mutta en ole jaksanut ja muistanut päivittää niitä tänne. Tässä kuvia joistakin viime aikojen ostoksista. Ylimmässä kuvassa tämän päivän rompetoriostokset minien osalta. Kuvassa iiiiso pala ruohomattoa, joka oli oikeastaan osa minigolf rataa. Muovinen golfreikäalusta roskikseen ja ruohomatto talteen. Siitä saa ruohoa aika moneen minipuutarhaan. Maksoi vain 3 euroa! Korunosista saa mm. viuhkoja. Valkoiset pyörylät on sopivia pöytäliinoiksi. Sitten oli esittelykansio täynnään ihania fleece-palakankaita. Löytyi myös perusvanerinen divaaniraakile jatkojalostusta varten.\nEilen löytyi eräältä pihakirpparilta porilainen maitotonkka! Vaaleanpunainen lastenpyörä ja Lundby-kalusteet ovat aikaisemmalta kirppisostokerralta, samoin hieno rouva.\nOn löytynyt myös materiaaleja ja kenkiä joka lähtöön...\nLähettänyt Hannele klo 14.00 3 kommenttia:\nHiljaiseloa on ollut mineilyissä ja muissa askarteluissa, kun tämä oikea 1:1 elämä pitää kiirettä yllä, eikä kädetkään ole antaneet myöden askarteluille, kun on ollut kaikenlaista vaivaa. Kuvassa osa kevään kirppislöydöistä. Itämainen sermi on hieno löytö, samoin nypläävä nainen ja minipalapeli. Kuvassa myös koottavia kalusteita, kupariastioita (niitä on paljon enemmänkin erilaisia, mutta otiin kuvaan vain muutaman), minitalo ym. Kaikki löydöt muistaakseni Porin kirppareilta.\nLähettänyt Hannele klo 19.44 Ei kommentteja:\nPeltiastioita ja muita sisustustavaroita\nJo jokunen viikko sitten olen näperrellyt tällaisia minipeltiruukkuja,- astioita ja muita sisustusjuttuja. Minun piti tehdä näitä lisää, ennen kuin tuon nämä nettiin, mutta muiden kiireiden vuoksi se on jäänyt.\nLähettänyt Hannele klo 16.57 2 kommenttia:\nLähettänyt Hannele klo 19.49 3 kommenttia:\nMateriaaleja ja vaunut\nKirppiksiltä löytää minien lisäksi myös kivasti materiaaleja. Tänään tarttui mukaan organza-kankaita, tapettia, kulta- ja hopeanyöriä, kristallihelmiä ja tavallisia helmiä, huopasydämiä, pellavaa ym. enkelinsiivet ja sokerina pohjalla myös yksi mini - vaaleanpunaiset vaunut.\nLähettänyt Hannele klo 19.08 3 kommenttia:\nTunnisteet: Minilöytöjä kirpparilta, Työtila ja tarvikkeet ja materiaalit\nKirppiksiäkin kierrän edelleen, vaikka niistä ostoksista en olekaan pitkään aikaan päivitellyt kuvia. Tässä viimeaikaisia ostoksia: hieno lady, Lundby-kokoinen nukke ja ruusumatto.\nLähettänyt Hannele klo 19.27 1 kommentti:\nViimeistelin eilen ja tänään sunnuntaina aloittamiani tiffany-kukkia. Lisäksi tein tänään kukkakaaren.\nLähettänyt Hannele klo 17.10 2 kommenttia:\nPorin kansalaisopisto järjesti tänään kurssin, jossa tehtiin kynsilakoilla tiffany-kukkia nukkekotiin. Vetäjänä Leea Lehelmä. Olipa ihana ja koukuttava kurssi! Tämä tekniikka antaa aivan uusia ulottuvuuksia nukkisaskarteluihin. Kuvassa päivän tekeleitäni, jotka ovat vielä kesken.\nLähettänyt Hannele klo 16.10 4 kommenttia:\nTaulukokonaisuus Porin aikuissosiaalityön toimistoon\nBlogissa on ollut vähän aikaa hiljaista, koska elämän kiireet ovat vieneet ajan. Tässä kuussa olen maalannut työkseni Porin kaupungin aikuissosiaalityön toimistoon kolmiosaisen taulun. Tässä yksi kuvamaistiainen. Lisää kuvia uudessa blogissani, Hannelen pilvilinnassa, jossa esittelen jatkossa maalauksiani ja muita askartelujani. Tässä blogissa siis vain minijuttuja, joita onkin lähitulevaisuudessa taas luvassa! Pysykäähän linjoilla!\nLähettänyt Hannele klo 17.16 2 kommenttia:


kesäkuuta 2014 | Emilia Nummelin\nLIVBOX | KESÄKUU 2014\nKuinka tehdä rakennekynnet kotona (Vinkki vanhojen...\nHeipodei! haha. Tänään on ollut ihana päivä ja perjantaista tuli vieläkin hauskempi. Aamulla postipoika toi tämän kuun livboxin ja sitten päivällä sain mun uuden puhelimen, jonka voitin loopin kilpailusta.\nMullahan oli odotukset hirmu korkeella, koska kyseessähän on kesäboksi ja taisin jo jopa haaveilla babylipsistä. Pakko myöntää, kun avasin paketin mun naama taisi retkahtaa nurin kurin ja pikku pettymys iski päälle. Ehdin julistaa tämän boksin maailman tylsimmäksi boksiksi ikinä, mutta kuinkas kävikään.. Otin uusia tuotteita testattavaksi saunaan ja hallelujah miten ihana oli kokeilla uusia juttuja ja kaikki oli kuitenkin loppuen lopuksi ehdottomasti mun mieleen. Eli loppu tunnelmat boksista oli mieluisat ja tällä kertaa oli todella paljon uutta testattavaa ja voi miten rentoutunut fiilis oli saunan jälkeen. No joo, jokaisessahan boksissa on paljon uutta testattavaa, mutta tästä mulla jäi sellaset tunnelmat että tässä oli erityisen paljon, heh.\nBoksin teema oli virkistävän vihreä ja rusettikin oli todella söpö pallollinen vaalean vihreä.\nMulla on tapana avata boksit niin, etten lue mukana tulevaa lappua ensin, vaan avaan boksin ja tutkailen ensin mitä siellä on ja näin se yllätys jotenkin kestää pidempään, haha. Nyt kuitenkin mun silmä osui vahingossa tekstiin "ecotools" ja hihkuin melkeinpä ilosta koska ehdin jo hetken luulla että paketissa olisi mukana sivellin. Noh, pesukukkahan siellä. Mutta.. Testailin tätä saunan jälkeen ja en ole kyllä enää yhtään pettynyt. Mulla on tapana pihistellä tällasissa asioissa, mutta kyllähän tää voitti sellasen euron kämäsen pesukukan. Iho oli ihan super pehmeä!\nTämä on myöskin ekologinen, sillä tämä on valmistettu kierrätetyistä raaka-aineista. Sitä voi myös käyttää kuivaharjaukseen.\nAjattelin ensin että mitähän mä tällä teen, en juurikaan koskaan ole käyttänyt mitään kuorintavoiteita jaloille, enhän mä tällasia tarvitse eikä tällasia tarvitse käyttää. Oh yes, kyllä tarvitsee! En nyt sanoisi et mun jalat on kuivat, mutta nyt ne on ainakin niin kivan silkkisen siloiset. Tässä istun ja näpyttelen tätä sohvan nurkassa villasukat jalassa (juu, käytän kesälläkin villasukkia) ja jalat on jotenkin niin rentoutuneen oloiset ja tuntuiset.\nTämä lupaa poistaa kovettumia ja hoitaa ihoa.\n(Ovh 10,75 € / 75 ml)\nTämä on ihan uusi tuote Neutrogenalta ja onkin vähän harmi että tästä tuli vain testikoko. Kuorintavoide lupaa vähentää ihon kiiltoa ja antaa sille pitkäkestoisen mattapinnan sekä supistaa ihohuokosia.\nTuoksu oli aivan ihanan sitruksinen ja kasvoille jäi raikas olo. Kasvotkin on nyt toodella pehmeät. Tämä boksi kyllä jätti ihon pehmoiseksi ihan varpaista kasvoihin, haha. Taidanpa ostaa tätä, kun mun kuorintavoide Blissiltä loppuu.\n(Ovh 8,55 € / 150 ml)\nTämäkin oli yksi juttu, jota lähdin heti testaamaan ja siksi se ei enää olekaan paketissa jossa se tuli. Nämäkin on taas sellaisia asioita joihin en jaksa laittaa rahaa. Ei sillä että tämä olisi kallis, mutta en vaan ikinä jaksa perehtyä sheivereihin tai niiden ostoon sen koommin, jos tässä mun selityksessä oli nyt mitään järkeä. :D Tykkäsin tästä kuitenkin ja kyllä tämä ne ihan halppikset halppikset voittaa. Tässä on voidenauha, joka sisältää kookosmaitoa ja oli kyllä miellyttävän tuntuinen iholla sekä myöskin nyt jälkeenpäin.\n(Ovh 8 € / 3 kpl:een paketti)\nTämä on yksi sellainen juttu, jota mun on pitänyt koittaa jo niin kauan joten oli kiva saada tämä boksista, vaikka olikin ihan vain matkakokoinen. Kyllä se nyt niin vaan on, että ihokin tarvitsee "hoitoaineen" niin kuin hiuksetkin. Tykkään niin paljon tästä tunteesta iholla, minkä tämä jätti ja ihmettelenkin nyt että miksen ole tajunnut testata tätä aiemmin.\n(Ovh 4,95 € / 250 ml)\nSiis mähän oon aina ihan silmät sydämillä kun boksista tulee meikkejä. Ja niin kävi myös taas, vaikka väri ei ehkä ole ihan just se minkä valitsisin kaupassa. Tässä siis yhdistyy huulipuna ja huulikiilto, eli tämä on huulilakka. Tosiaan ihan kiva tuote ja jos multa kysytään, boksissa saisi olla enemmän meikkejä!\n(Ovh 8,55 € / 5,5 ml)\nMitä te piditte tämän kuun boksista?\nKuinka tehdä rakennekynnet kotona (Vinkki vanhojen geelien poistoon)\nOlen kuvannut tän videon varmaan kolmisen kuukautta sitten ja sain nyt väsäiltyä tän vihdoin teille katselukelpoiseksi! Videolla näytän ihan alusta saakka, vanhojen geelien poistosta uusien tekoon vaihe vaiheelta, miten voi tehdä rakennekynnet kotona. Videolla on paljon asiaa, mutta yritin leikellä videota parhaan mukaan, ettei siitä tulisi ihan älypitkä juttu. 2 tuntia on kyllä oikeesti aika hankala mahduttaa varttiin! :D\nOmia kynsitarvikkeita tilailen Mimax.fi :stä sekä sannataranailart.fi :stä.\nToivottavasti saitte jotain apuja sekä vinkkejä tästä ja kysykää jos tulee jotain mieleen! :)\nAlso in: nails, tutorials, videos


Hersyvä muistelmateos, joka toimisi paremmin äänikirjana – Lauren Graham: Talking as fast as I can – Bibbidi Bobbidi Book\n16 huhtikuun, 2020 julkaissut Minna Koivula\nNäyttelijä Lauren Grahamin Talking as fast as I can: From Gilmore Girls to Gilmore Girls on jokaiselle Gilmoren tytöt -fanille pakollista luettavaa. Tartuinkin Grahamin omaelämäkerralliseen teokseen lähinnä juuri sillä ajatuksella, että rakastan Gilmoren tyttöjä ja halusin saada tietää lisää sarjan tekoprosessista. Itse Gilmoren tyttöjä käsittelevät osuudet olivat kuitenkin lopulta aika lyhyitä, vaikka viittauksia sarjaan on monessakin kohdassa.\n200-sivuinen teos on jaettu 14 lukuun, mikä tekee lukemisesta nopeatempoista ja helposti etenevää. Graham kertoo nuoruusvuosistaan ja oman uransa alkuvaiheista: työstään teatterista ja nuoren näyttelijän haasteista löytää töitä. Seassa on myös anekdootteja tiettyjen aiheiden ympäriltä, sillä Graham kirjoittaa muun muassa kokemuksistaan muodin saralla, deittailusta ja dieteeteistä, sekä esikoisteoksensa Someday, Someday, Maybe kirjoittamisesta. Lukiessa tuntuu siltä, että lukija kuuntelisi Lorelain jatkuvaa puhevirtaa, mikä todennäköisesti kertoo siitä, kuinka paljon Lorelain hahmo muistaa Laurenia itseään ja toisinpäin (tai siitä, että haluan itse kuvitella näin).\nSatunnaisesti teksti kävi omaan makuuni liian pomppivaksi. Uskonkin, että tämä kirja kannattaisi nauttia äänikirjana näyttelijän itsensä lukemana, jolloin teksti pääsisi paremmin oikeuksiinsa. Paperisen version lukemista puoltavat sen sijaan tekstin sekaan ripotellut kuvat Grahamin nuoruudesta ja esimerkiksi Gilmoren tyttöjen kuvauksista. Sarjan faneille parasta luettavaa on ehdottomasti osuus, jossa Graham katsoo uudelleen Gilmoren tyttöjen kaikki tuotantokaudet ja kommentoi jokaista erikseen. Teoksen viimeinen luku sen sijaan on Grahamin päiväkirja Gilmore tytöt: Vuosi elämässä -Netflix-spesiaalin teon ajalta.\nEn voi olla vertaamatta kirjaa toiseen näyttelijäelämäkertaan, Busy Phillipsin This Will Only Hurt a Little -teokseen. Phillipsin elämäkerta hänen itsensä lukemana tuntuu aidolta, vetoavalta ja saa nauramaan. Jostain syystä Grahamin teoksesta puuttuu sama vetovoima, jota Phillipsin teosta kuunnellessani koin. Siitä huolimatta Gilmoren tyttöjen fanit varmasti pitävät kirjasta!\nLauren Graham: Talking as fast as I can: From Gilmore Girls to Gilmore Girls\nVirago Press, 2016\nelämäkerta From Gilmore Girls to Gilmore Girls Gilmoren tytöt Lauren Graham muistelma Talking as fast as I can\n2 thoughts on “Hersyvä muistelmateos, joka toimisi paremmin äänikirjana – Lauren Graham: Talking as fast as I can”


Päivin päivityksiä: Välipäivälöytöjä\nEnnen oli hauskaa käydä välipäiväalennusmyynneillä etsimässä löytyisikö itselle mitään sopivaa. Nyt ei moinen käväissyt edes mielessä. Tavarapaljouden keskellä ennemminkin katselee, mistä voisi luopua. En ole siivoamisellakaan mieltäni nyt rassannut, sillä halusin käyttää joulun ajan työtauon olemiseen ja rauhoittumiseen hektisen syksyn jälkeen.\nAlkuun siinä auttoivat sukulaislapset, jotka tulivat ennen joulua muutamaksi päiväksi kylään. Ei ehkä sinänsä rauhoittavaa, mutta irroitti ajatukset hyvin töistä. Leikkiin ja muuhun puuhaamiseen syventyminen teki hyvää! Seuraavaksi jouluvierailut, syöminen ja elokuvat veivät mukanaan, mutta Tapaninpäivän iltana alkoi olemisen sietämätön keveys tuntuakin raskaammalta. Ajatukset siirtyivät tekemiseen, suunnitteluun ja huolehtimiseen ja kas – olokin alkoi tuntua sairaalta. “Ei voi olla totta!!!”, ajattelin ja tankkasin itseni täyteen c-vitamiinia, sinkkiä ja d-vitamiinia sekä nukuin lähes vuorokauden.\nEn ole varma kumpi auttoi, mutta sairaus tuntuu ekan erän luovuttaneen. Eilen aloitimme yhteistyökumppanini kanssa n.s. töihin orientoitumisen. En enää erottele työtä ja muuta elämääni erikseen, ja kirjoittaminen yhdistyy molempiin. Otsikoin tämän kirjoituksen nimellä välipäivälöytöjä, sillä kaiken tuon edellä kertomani lisäksi mieleni on selkeästi hakenut jotakin uusia uria pienen pysähtymisen aikana... Osa niistä tuntuu jopa jakamisen arvoiselta.\nPysähtymisen arvon etsiminen on tullut tärkeäksi. Aloitin joulukuun alussa kirjoittamaan kynällä, pieneen siniseen vihkoon, itselleni tärkeitä ajatuksia. Niistä ensimmäinen oli: “Kuuntele, pysähdy, tutki ja nauti, sillä ainut varma asia on, että koskaan et tiedä, etkä ehdi kaikkea.” Pidin siitä niin kovin, että jaoin sen heti Fbssä ja sain kovasti tykkäyksiäkin sille. Sillä kirjoituskerralla ajatuksia siirtyi paperille numeroituna kuusi kappaletta ja tuo oli siis ensimmäinen.\nTänään avasin vihon uudelleen, sillä tuntui että halusin lisätä sinne jotain. Luin kuitenkin ensin muutama viikko sitten kirjoittamani asiat. Pidin niistä edelleenkin. Eniten kuitenkin alkoi naurattamaan oma touhuni; Olin hienosti nimennyt vihon alkamaan sanoilla 10 tärkeintä ajatusta. Sitten olin jo edellisellä kerralla kirjottaessani vetänyt yli tuon 10 ja vaihtanut eteen viitosen. Tämän jälkeen oli kuudes ajatus halunnut siirtyä paperille, eli olin päätynyt vetämään vitosenkin yli ja kirjoitanut eteen jo vähän epävarmemman kutosen.\nTänään sitten tajusin, miten oma tärkeilynhaluni ja hallinnan tarpeeni huutaa ilmi tuosta otsikosta. Onneksi alkoi naurattamaan, eikä niinkään harmittamaan! En enää vetänyt viivaa kutosen yli, vaan kirjoitin "hienon" otsikon päälle: Tärkeitä ja ei niin tärkeitä ajatuksia ja vielä piirsin hymynaaman perään.\nPidän tuota itselleni arvokkaana välipäivälöytönä mieleni poluilta. Ehkä siitä on iloa jollekin muullekin! Seitsemmänneksi ajatukseksi tuli sitten ihan kirjattuna: Elämä ei ole niin vakavaa kuin luulet!!! - nimenomaan kolmella huutomerkillä varustettuna.\nIloisin loppuvuoden ajatuksin Päivi\nLähettänyt Päivi Saarijärvi klo 9.16\nTunnisteet: lepo, mielenrauha, oppiminen, pysähtyminen, vireys


TÄHTISILMÄ: GALAKTINEN UUDEELLEENYHDISTYMINEN JA GALAKTISEN IHMISEN EVOLUUTIO 2013 JA SEN YLI\nGALAKTINEN UUDEELLEENYHDISTYMINEN JA GALAKTISEN IHMISEN EVOLUUTIO 2013 JA SEN YLI\nUuden maan energiat huhtikuussa 2013\nRakas valoperhe, tänä voimakkaana muutos- ja kehitysaikana tunnette uuden galaktisen ihmisen syntymisturbulenssia uudessa kultaisessa ruusugalaksissa. Totuttelette uusiin energioihin ja uuden todellisuuden taajuuksiin. Haluaisimme sanoa teille, että selviytyminen tässä uudessa todellisuudessa on hyvin yksinkertaista, jos muistatte vain yhden asian: kaikki on energiaa ja taajuutta!\nKaikessa on kyse taajuudesta!\nOman "laakerienne" löytäminen tässä uudessa todellisuudessa ja rauhan, harmonian ja yltäkylläisyyden löytäminen on yksinkertainen taajuusasia. Kyse on harmonisoitumisesta jumalaisen rakkauden ja myötätunnon värähtelytaajuuteen, sen jumalaisen luomisälykkyyden taajuuteen mitä virtaa Jumalan sydämestä.\nTeidän ei tarvitse tehdä kovasti työtä tämän saavuttamiseksi tai opiskella, kärsiä tai olla tarpeeksi hyvä. Teidän ei tarvitse parantaa itseänne tai poistaa tukoksia. Se on syntymäoikeutenne ja teidän on vain tehtävä valinta ja astuttava siihen! Se on taajuus, mikä on sisällänne, ja teidän täytyy vain löytää se sydämestänne ja harmonisoida olemuksenne tämän taajuuden kanssa.\nKaikki mielen pulina haavoittumisesta, lankeamisesta sekä, tukkoisena ja ei-riittävän hyvänä olemisesta on vain mielen yritys oikeuttaa kyvyttömyys harmonisoitua rauhan ja yltäkylläisyyden taajuuteen, ikään kuin se olisi erittäin vaikea saavuttaa. "Minussa on varmaan jotain vikaa", se sanoo ja sitten yrittää selvittää, mikä on pielessä. Rakkaat, mikään ei ole pielessä, silloin kun värähtelynne putoaa. Älkää tuomitko itseänne, löytäkää vain tienne takaisin! Pysähtykää! Hengittäkää! Maadoittukaa, yhdistykää korkeampiin aspekteihinne ja palatkaa rauhan ja yltäkylläisyyden taajuuteen. Se on "siinä" teitä varten!\nKysytte ehkä, mikä tämä rauhan ja yltäkylläisyyden taajuus on ja miten muodostamme tämän yhteyden?\nKuten olemme selittäneet teille aiemmin, se on jumalaisen rakkauden ja myötätunnon virtaa kosmoksen sydämestä, Jumalan sydämestä ja Jumalan luovasta älykkyydestä. Se lähtee Kaikkeuden keskuksesta ja välitetään teille Galaktisen keskusauringon kautta. Ennen nämä Lähteen valokoodien ja informaation lähetykset olivat niin korkeaa taajuutta, että ne ohjattiin Siriuksen ja Plejadien kautta - muiden aurinkojen muassa - ja välitettiin sitten teille taajuudenpitäjien kautta, korkeamman ulottuvuuden enkelivalo-olentojen jotka vastasivat maan evoluution ja kehittymisen avustustyöstä. Nyt vuoden 2012 transiitin jälkeen maapallo on ollut taas täysin yhdistynyt galaktisiin lähetyksiin eikä se tarvitse mitään välikäsiä. Lähetykset Galaktisesta keskuksesta otetaan suoraan vastaan Solariksen, oman aurinkonne kautta. Te saatte heränneinä olentoina nyt taajuuslähetyksiä suoraan Jumalan sydämestä omaan sydämeenne ja valokehoonne.\nTämä täydellinen yhdistyminen, rakkaat ystävät, on aiheuttanut turbulenssia, mitä kutsumme ulottuvuusepävakaudeksi tai -epätasapainoksi. Maapallo on nyt viidennessä ulottuvuudessa ja linjassa tulevien valokoodilähetysten kanssa, pääasiassa niiden moniulotteisten yksilöjen kautta, jotka pystyvät pitämään näitä energioita valokehokentässään, ja myös joidenkin pyhien paikkojen ja tilojen kautta, missä itse paikka tai tila pitää ja välittää energiaa. Tällä tavalla Jumalan rauhanvirta ja yltäkylläisyystaajuus ankkuroidaan planeetalle. Tämä taajuus on voimakasta, puhdasta ja selkeää ja silloin kun olette harmoniassa sen kanssa, kaikki elämässänne virtaa sujuvasti ja helposti.\nMutta tällä hetkellä useimmat ihmiset eivät pysty löytämään tätä taajuutta täysin ja he etsivät sitä itsensä ulkopuolelta eivätkä sydämestä, mihin se on ankkuroitu ja mistä se virtaa. Tämä ulkoinen etsintä aiheuttaa ahdistusta, stressiä ja draamaheijastuksia, mikä merkitsee, että ihmiset putoavat pois rauhan, harmonian ja ykseyden taajuudesta ja joutuvat menneisyyden, kaksinaisuuden, pelon ja tuomitsemisen harhakuviin. Tämä luo epävakaan ympäristön, mikä on räjähdysaltis ja helposti syttyvä. Tästä syystä, rakkaat, näette niin paljon epävakautta ja ahdistusta, koska kolmannen ulottuvuuden ulkoiset ankkurit ovat poissa ja ihmiset opettelevat edelleen, miten ankkuroidutaan omaan pyhään tilaansa sydämessä ja ilmennetään tämä maadoittuneella tavalla maan päälle.\nRakas valoperhe, te etsitte pelkästään energiataajuutta ja se on sisällänne. Jumalainen valo ei ole mikään ulkoinen voima, mitä teidän on etsittävä, koska olette erillään siitä. Tietäkää, että jumalainen valo elää teissä, sydämenne pyhässä temppelissä. Kun harmonisoitte olemuksenne tämän valon kanssa, voitte ankkuroitua tähän virtaan ja välittää ja heijastaa näitä valokoodeja. Teistä tulee galaktisen taajuuden, Jumalälykkyyden sydämen ja rakkauden ankkuri ja välittäjä.\nRakkaat ystävät, kyse on vain tietoisena, hereillä ja voimaantuneena olemisesta ja harmonisoitumisesta jumalaisen rakkaus- ja myötätuntotaajuuden kanssa. Tunnette, että tuo taajuus on sisällänne ja ilmennätte ja koette rauhaa, rakkautta ja yltäkylläisyyttä uudessa todellisuudessa.\nRakas valoperhe, jokaisesta teistä joka on hereillä ja tietoinen, tulee galaktinen yhteyspiste, elävä ja hengittävä valopiste uuden maan elävien sydämien verkossa. Valokehostanne tulee galaktisten koodien ja taajuuksien välittäjä. Pyhistä tiloista joita luotte sekä sisälle että ympäristöön, tulee jumalaisen valon ja viisauden ankkuripisteitä, pelon ja kaksinaisuuden yläpuolella.\nMutta tänä aikana myös monet kohdat maan päällä aktivoidaan tai uudelleenaktivoidaan galaktisiksi yhteyspisteiksi. Menneisyydessä monet tähtikulttuurit loivat galaktisia pyörrepisteitä tai tähtiportteja, missä he voivat yhdistää maapallon omaan kotitähteensä ja auttaa maan evoluutiossa, valokoodeissa ilmaistun Jumalan suunnitelman mukaisesti. Näitä pyörteitä olivat mm. Muinais-Egypti (Sirius), Iran ja Irak (Nibiru) ja Aigeianmeri (Andromeda) sekä monet muut galaktiset yhteyspisteet.\nNyt maapallo on ylösnoussut uuteen todellisuusverkkoonsa ja nämä yhteyspisteet aktivoidaan taas suoraksi kommunikaatiolinjaksi Galaktiseen keskukseen niiden avustuksella, jotka loivat ne jumalaisen valon palveluksessa. Myös monia muita uusia galaktisia yhteyspisteitä aktivoidaan, auttamaan maapalloa sen ylösnousemisessa täysin galaktiseksi olennoksi kultaisessa ruusugalaksissa ja Galaktisen neuvoston täysjäseneksi.\nMonia teistä kutsutaan auttamaan tässä galaktisessa yhdistymistyössä ja galaktisten yhteyspisteiden muodostamisessa maan päälle. Nämä ovat teidän yhteys- ja kommunikointipisteitänne Galaktisen keskuksen sekä Galaktisen ja Solaarivaloneuvoston kanssa. Jotkut kutsutaan myös valolähettilääksi Solaari- ja galaktiseen neuvostoon.\nGalaktisen ihmisen evoluutio 2013 ja sen yli … Minä olen/me olemme …\nRakkaat ystävät, tässä myllertävässä muutosajassa saatatte kysyä: "Mitä on ihmisevoluutio ja mitä se merkitsee minulle heränneenä valo-olentona?"\nVoimme selittää lyhyestä, että Kaikkeus on jatkuvassa kehittymistilassa, Jumalan luovan älykkyysenergian tai tietoisuuden mukaisesti. Nämä kehittyvän tietoisuuden impulssit välitetään koko luomakuntaan valokoodien avulla, jotka kantavat jumalaisen tietoisuuden leimoja. Kun Kaikkeus kehittyy uusille tiedostamis- ja olemistasoille, myös ihmiskunta kehittyy matkallaan ajan ja avaruuden läpi viidennessä ulottuvuudessa. Äskettäin ihmiskunta on kehittynyt erillisyyden ja kaksinaisuuden kolmannesta ulottuvuudesta moniulotteiseen tarkoitukseen ja olemisen ykseyteen. Planeetta on alkanut tulla tietoiseksi itsestään yhtenä, ihmiskunnan tietoisuuden ja keskinäisen yhteyden kautta.\nRakkaat ystävät, tässä siirtymässä uuteen todellisuuteen olette vaihtaneet vanhat uhri- ja voimattomuustarinat uuteen tunteeseen ja havaintoon itsestänne ihmisenkelinä, voimaantuneena valo-olentona joka kanssaluo todellisuutta Jumalan luovan älykkyyden kanssa. Tässä uudessa voimatilassa yhdistytte täysin "minä olen" -olemukseenne, sielunne työhön ja jumalaiseen yltäkylläisyysvirtaan.\nMutta rakkaat, uutta on se, ettei tässä transformaatiossa ole kyse vain teistä ja "minä olen", vaan myös maailmanlaajuisesta yhteisöstä ja "me olemme". Kyse on hienovaraisesta tasapainopisteestä yksilöllisen sieluilmaisun ja kollektiiviyhteisön - "me olemme" -olemus - tarpeiden ja luomusten välillä. Ainoastaan oman yltäkylläisyytenne ja korkeimman parhaanne etsiminen ei tuo iloa. Vasta sitten kun tämä itseilmaisumatka tehdään maailmanlaajuisen yhteisön mutkikkuudessa ja haasteissa, sielu löytää todellisen jumalaisen rakkaus- ja myötätuntoilmaisunsa.\nRakkaat ystävät, tästä syystä monet teistä etsivät eivätkä kuitenkaan löydä. Korkeampi itsenne pyrkii ilmaisemaan ja luomaan valoyhteisössä, ei ainoastaan itseänne varten. Rakkaat, jos katsotte niitä olentoja, jotka ovat iloisimpia ja menestyneimpiä uudessa todellisuudessa, huomaatte näiden olevan niitä, jotka ovat löytäneet tasapainon: "minä olen" ja "me olemme", tietoisuus itsestä ja tietoisuus itsestä yhteisössä, keskinäisen yhteyden ja ykseyden maailmanlaajuisessa yhteisössä.\nTässä uudessa todellisuudessa on todella totta, että sen mitä teet toisille, teet itsellesi, sillä teoillanne on heijastevaikutuksia ja jälkiseuraamuksia laajemmassa yhteisössä ja ne tulevat takaisin teille sama taajuutena, millä ne lähetetään. Jos toimitte rakkauden, rauhan ja harmonian taajuudella, niin on. Jos toimitte ulottuvuusepätasapainon taajuudella, koette myllerrystä, ahdistusta ja stressiä.\nRakkaat ystävät, tehtävänne on ylläpitää tuota tasapaino- ja harmoniataajuutta itsessänne ja ankkuroida se laajemman yhteisön puolesta, virrata harmonian ja yltäkylläisyyden kera ja olla sallimatta toisten vetää itseänne ulottuvuusepätasapainoon ja harhaan.\nRakkaat ystävät, menneisyys on takananne ja tulevaisuus on vielä tulematta. Nyt on se hetki, jolloin voitte ankkuroida rauhan ja yltäkylläisyyden taajuutta ja palvella galaktisena yhteyspisteenä ja valokoodien välittäjänä maailmanlaajuisen yhteisön puolesta. Näin tehdessänne olette harmoniassa Maanhoitajaneuvoston ja Vanhimpainneuvoston työn kanssa, jotka palvelevat keskittäen jumalaista rakkautta niihin paikkoihin, missä sitä eniten tarvitaan yhteisön saattamiseksi tasapainoon ja harmoniaan jumalaisen sydäntaajuuden kanssa.\nRakkaat ystävät, viestimme teille tällä kertaa on: pysykää keskittyneenä ja sitoutuneena jumalaiseen valotaajuuteen. Olkaa voimakkaita ja vahvoja, olkaa selkeitä ja uskollisia itsellenne ja visiollenne. Muistakaa, että olette kehittyneet moniulotteisiksi valo-olennoiksi, jotka ilmaisevat "minä olen" ja "me olemme" -olemusta. Te ette ole nyt sitä, mitä olitte ennen! On uusi päivä ja uusi todellisuus. Toivottamme teille iloa ja yltäkylläisyyttä, kun kehitytte uuteen todellisuuteenne galaktisina ihmisinä ja osana galaktista kommunikointiverkkoa.


Sako- ja umpikaivot - PHJ\nAsumisessa syntyvän lietteen kiinteistöittäiseen jätteenkuljetukseen liitytään ottamalla yhteyttä ELY-keskuksen ylläpitämään jätehuoltorekisteriin hyväksyttyyn jätteenkuljettajaan.\nKiinteistön haltija tekee sopimuksen kaivojen ja säiliöiden tyhjennyksistä toimiluvan saaneen jätteenkuljetusyrittäjän kanssa, joka toimittaa lietteet asianmukaiseen käsittelyyn kunnan osoittamaan paikkaan. Julkaisemme sako- ja umpikaivolietteen kuljetusliikkeet kerran vuodessa ilmestyvässä Lokki-kalenterissa. Ajantasaista rekisteriä jätteenkuljetusyrityksistä ylläpitävät alueelliset ELY-keskukset. Sako- ja umpikaivolietteiden vastaanottopaikat löytyvät täältä.\nSaostussäiliöt, pienpuhdistamojen lietetilat ja vastaavat säiliöt tyhjennetään tarvittaessa, kuitenkin vähintään kerran vuodessa. Käymäläjätevesien käsittelyyn käytettävissä säiliöissä lietteenpoisto on tehtävä valmistajan ohjeen mukaan tätä vähimmäisvelvoitetta useammin.\nUmpisäiliöitä ja niiden täyttymistä sekä täyttymishälyttimen toimintaa on seurattava säännöllisesti, vähintään kerran vuodessa.\nHiekanerotus-, rasvanerotus-, fosforinpoisto- ja öljynerotuskaivot on tarkistettava vähintään kerran vuodessa ja tyhjennettävä tarvittaessa.\nAsumisessa syntyvän lietteiden kiinteistöittäisen jätteenkuljetuksen keskeyttäminen edellyttää, että kiinteistö on käyttämätön. Keskeytyksestä ilmoitetaan kirjallisesti Päijät-Hämeen jätelautakunnalle ilmoitus jätelautakunnalle.\nKatso lisätietoa asumisessa syntyvien lietteiden ja muiden kunnallisen yhdyskuntajätehuollon piiriin kuuluvien lietteiden käsittelystä: Jätehuoltomääräykset.


Kannus | Tapahtuma\n15.9. Kauppakamarin Suuri Liikennepäivä\nLogistiikan kustannukset ovat karkaamassa käsistä. Mistä löydetään ratkaisut yritysten kasvaviin logistiikkakustannuksiin? Liikennesektorin on viherryttävä, mutta päästövähennysten hintalappu on huomioitava päätöksiä tehtäessä. Meidän on varmistettava, että logistiikan kustannukset eivät karkota yrityksiä ja investointeja Suomessa. Muutos ei kuitenkaan ole vain selviytymistä vaan uusien mahdollisuuksien hyödyntämistä. Samalla liikenteen päästöjen leikkaaminen tulee olemaan mahdollisuus suomalaisille yrityksille luoda kasvua ja vientiä. Kuinka voimme samaan aikaan luoda toimivaa kotimarkkinaa liikenteen uusille ratkaisuille ja antaa vauhtia digiliikenteen vientipotentiaalille?\nLiikenteen päästöjen leikkaaminen tulee maksamaan. Suuressa liikennepäivässä tuodaan esille miten suomalaiset yritykset voivat selviytyä kilpailukykyisenä liikenteen päästöjen vähentämisestä, miten liikenteen rahoituspohja tulee muuttumaan liikenteen sähköistymisen myötä, mihin suuntaan muu Eurooppa on liikkumassa ja miltä näyttää suomalainen kilpailukyky logistiikkasektorin näkökulmasta. Osaan kustannusnousuun vaikuttavista tekijöistä voidaan vaikuttaa kansallisilla ratkaisuilla, osa puolestaan on sidoksissa laajempaan maailman tilanteeseen tai niihin liittyy vahvasti EU-tasolla tehtävät ratkaisut.